ICT kao podrška Učenju usmjerenom na učenika | Prozor\n← Drugi broj\nŠKOLA: Small Basic, 2. dio →\nICT kao podrška Učenju usmjerenom na učenika\nRazvoj informatizacionog društva kao jedne od prioritetnih aktivnosti u narednom periodu, nameće potrebu za intenziviranjem napora da se ICT u značajnijoj mjeri integriše i u sam nastavni proces. Korjenitim promjenama obrazovnog sistema, oličenim prije svega u kurikularnoj reformi osnovnog i srednjeg obrazovanja stvorene su kvalitetni preduslovi za otpočinjanje ovog procesa. Otvoreni i fleksibilni nastavni programi omogućavaju i podržavaju i nove, moderne metode rada, a nastavnici su podstaknuti da kad god je to potrebno i opravdano, nastavu osavremene upotrebom ICT.\nMeđutim, ICT tehnologija se često umjesto kao pomoć, oruđe koje nastavu može učiniti efikasnijom i bogatijom samo ako se primjenjuje pravilno i odmjereno, prihvata bezrezervno i neselektivno, a svaki oblik implementacije u nastavi tumači kao pozitivno osavremenjavanje nastavne prakse.\nStoga je primarni zadatak razvijanje kompetencija nastavnika da ICT koriste kao podršku nastavnim metodama koje podržavaju sveobuhvatan razvoj učenika, aktiviraju ih i kod njih provociraju više nivoe mišljenja i učenja, motivišu ih i podstiču na kritičko mišljenje i reflektivno promišljanje, i uvažavaju različite mogućnosti i stilove učenja.\nNasuprot tradicionalnim metodama rada, koje su i pored prepoznate potrebe za promjenama još uvijek prisutne u značajnoj mjeri u našem obrazovnom sistemu, učenje usmjereno na učenika (Eng: Student Centered Learning), predstavlja model učenja koji učenika stavlja u centar procesa učenja, i bazira se na potrebama i aktivnostima učenika.\nUčenje usmjereno na učenika daje učenicima veću autonomiju i kontrolu prilikom izbora teme, metoda učenja i tempa kojim se uči. Ključna karakteristika ovog pristupa je promovisanje stava da učenik mora imati veću kontrolu nad onim što uči, kako uči i kad uči. Učenik preuzima visok stepen odgovornosti u procesu učenja, aktivno bira svoje ciljeve, i u najvećoj mjeri osmišljava aktivnosti i upravlja svojim učenjem, ali i postaje aktivni sudionik u procesu evaluacije svog rada i učenja. Učenik se više ne oslanja na predavanje nastavnika, već sam preuzima inicijativu i odgovornost za svoje napredovanje. Ovakav, opšteprihvaćen nastavni pristup u razvijenim društvima u najvećoj mjeri presudno utiče na razvoj ključnih kompetencija kod pojedinca, i osposobljava ga za aktivno uključivanje u društvo zasnovano na znanju.\nUčenje usmjereno na učenika se najefikasnije realizuje putem samostalnih aktivnosti učenika ili učeničkih projekata.\nMetode aktivnog učenja moguće je realizovati i bez upotrebe ICT, ali u trenutku kad ICT prožima sve segmente društva, logično je da se nove tehnologije upotrebe i u nastavi. U trenutku kad je informatička revolucija na svom vrhuncu, potpuno je prirodno da se moderna škola i savremene nastavne metode ne mogu zamisliti bez aktivne upotrebe ICT. Važno je, međutim, da analiziramo i načine na koje se ICT koristi, i da prepoznamo i podržimo one koji će učenicima donijeti najveću korist.\nRazličiti pristupi upotrebi ICT u nastavi\nPogledajmo na uprošćenim primjerima različite pristupe upotrebi ICT u nastavi:\nNastavnik će analizirati i obraditi nastavnu temu, a zatim kreirati zanimljivu i kreativnu slajd prezentaciju, dopunjenu prigodnom grafikom i animacijama. Nastavnik će zatim prikazati svoju prezentaciju učenicima. Ovdje je lako uočljivo da je kreativnost, pa i sam proces učenja na strani nastavnika, dok su učenici pasivni posmatrači od kojih se najčešće zahtijeva da sadržaje koje je za njih sumirao nastavnik zapamte i kasnije reprodukuju. I pored značajne upotrebe ICT u nastavi, postignuti efekti ne odudaraju značajno od tradicionalnog pristupa nastavi, i prezentovanja uz pomoć školske table ili grafoskopa.\nNastavnik će analizirati i obraditi nastavnu temu, osmisliti nastavne aktivnosti, a zatim kreirati interaktivni kviz u kom će objediniti sve bitne sadržaje u okviru teme koja se obrađuje. Aplikaciju će postaviti na računare, a zatim učenicima dati instrukcije kako da realizuju aktivnost. Učenici samostalno, u paru ili manjim grupama rješavaju zadatke, uočavaju greške, vraćaju se i rade ponovo, sve dok ne urade sve predviđene zadatke. U ovom procesu učenici samostalno rješavaju postavljene zadatke, aktivniji su i angažovaniji. Međutim, i ovdje je još uvijek akcenat na nastavniku i njegovom umeću, dok su učenici i i pored evidentno bolje pozicije, i dalje u najvećoj mjeri nemaju kontrolu nad učenjem.\nNastavnik analizira temu i odabira ciljeve koje učenici trebaju da realizuju. Učenici od nastavnika dobijaju ograničene informacije i dogovaraju sa njim osnovna pravila rada (potrebni ICT resursi, očekivani rezultat, vremenska dinamika, način komunikacije sa nastavnikom tokom rada…), a zatim samostalno (pojedinačno ili u grupama) realizuju aktivnost. Tokom realizacije aktivnosti učenici imaju kontrolu nad procesom. Nastavnik tokom rada prati i evaluira aktivnosti učenika, i po potrebi facilitira rad. Po isteku dogovorenog vremena učenici prezentuju svoje rezultate, a nastavnik sa njima sumira ostvarene rezultate i analizira sam proces rada i procjenjuje ostvarene efekte. Ovog puta, u centru procesa učenja su sami učenici, dok je nastavnik facilitator, posmatrač i evaluator.\nPrimjena ICT u učenju usmjerenom na učenika\nKako je jedna od osnovnih funkcija učenja usmjerenog na učenika da oblikuje i prilagodi proces učenja individualnim potrebama učenika, i da im se omogući značajan stepen kontrole nad tim procesom, lako je uočljivo da je najefikasnijji i najekonomičniji način da se ovo ostvari primjena ICT.\nICT može imati važnu ulogu u svim fazama učenja, kako za učenike, tako i za nastavnike čija je nova uloga da ih podrže.\nICT kao podrška za komunikaciju i saradnju. Mnogobrojni internet servisi omogućavaju kvalitetnu međusobnu saradnju učenika, ali i nastavnika. Microsoft u sklopu svoje podrške obrazovnim institucijama nudi servis Live@Edu koji predstavlja skup korisnih alata za saradnju i komunikaciju u okviru obrazovne institucije. Nova verzija Microsoft Office paketa (Office 2010, trenutno u beta fazi) donosi mnoga unapređenja upravo u domenu komunikacije i timskog rada. Sve ovo je dostupno i nastavnicima i učenicima u Crnoj Gori, i neophodno je edukovati ih da bi na ovaj način osavremenili i povećalli efikasnost svog rada, posebno u projektnim aktivnostima.\nUpotreba ICT resursa u realizaciji istraživačkih aktivnosti koje obavljaju učenici je vrlo jednostavno, a daje vrijedne rezultate. Međutim, potrebno je da učenici imaju jasno definisane ciljeve i ishode učenja, da bi svoje napore skoncentrisali na analizu i upotrebu prikupljenih informacija i za rješavanje problema, i da se predupredi gubljenje vremena i energije na npr. besciljno "lutanje" internetom.\nICT može biti i korisno sredstvo za pomoć učenicima da prezentuju i objave rezultate svog rada na zanimljiv i atraktivan način, pri čemu posredno razvijaju i elemente kompetencija koje će im biti vrlo korisne u budćnosti. Ovdje posebno dolazi do izražaja unapređenje znanja i vještina korišćenja poslovnih aplikacionih paketa, kao što je Microsoft Office. Upotreba programa koji su sastavni dio poslovnih aplikacija povećava relevantnost učenja i omogućava da se ono stavi u kontekst.\nNeki konkretni primjeri aktivne upotrebe ICT od strane učenika:\n· Priprema slajd prezentacija kao podrške usmenom prezentovanju rezultata rada učenika\n· Kreiranje baza podataka da bi se prikupili, sortirali i koristili podaci prikupljeni istraživanjem u toku učeničkog projekta\n· Upotreba programa za tabelarna izračunavanja kao sredstvo za efikasniji rad i pomoć pri donošenju odluka.\n· Upotreba radnih listova, grafikona i specijalizovanih progarma za upravljanje projektima, kao pomoć u planiranju i upravljanju kompleksnijim projektima (npr. organizacija događaja i manifestacija)\n· Upotreba interneta kao resursa za pronalaženje potrebnih informacija, njihovo provjeravanje i selekciju\n· Upotreba e-maila i drugih servisa za komunikaciju u okviru učeničkog tima, kao i sa spoljnim saradnicima u procesu istraživanja.\n· Upotreba specijalizovanog softvera (npr. za matematiku ili fiziku) za efikasnije eksperimentisanje, postavljanje problema i predstavljanje rješenja\n· Primjena digitalne fotografije za dokumentovanje procesa ili ilustrovanje i analizu bitnih pojedinosti tokom rada.\nPored iznad navedenih primjera, značajne su i mogućnosti upotrebe softvera za simulaciju, u cilju simulacije naučnih eksperimenata, kao i za rekonstrukciju situacija koje nije moguće reprodukovati u stvarnom životu, iz zdravstvenih, bezbjedonosnih ili finansijskih razloga (npr. simulacije potencijalno opasnih radnih procesa). Na ovaj način učenici uče u bezbijednom okruženju, a razvijaju neophodna znanja i vještine.\nU budućnosti će svoje mjesto u školama zauzeti i softver za praćenje napredovanja i samoevaluaciju napredovanja učenika, što može značajno uticati na motivaciju i usmjeravanje interesovanja učenika. Razni upitnici, kvizovi, aplikacije za samoprovjeru omogućavaju učenicima da dobiju povratnu informaciju o svom napredovanju, ali i da se usavršavaju dok ne ostvare zadovoljavajuće rezultate.\nPreduslovi za aktivnu upotrebu ICT u savremenoj nastavi\nSamostalna, kompetentna i i samouvjerena upotreba ICT je preduslov za pravilan metodski pristup nastavnika. ICT kompetencije nastavnika direktno utiču na metode i oblike rada koje će koristiti u nastavi uz upotrebu ICT.\nNastavnik najčešće prolazi kroz nekoliko karakterističnih faza razvoja:\nInicijalna faza – nastavnici koriste ICT da bi odštampali nastavni materijal. Nastavnik troši puno vremena i energije na elementarnu kontrolu računara i prateće opreme. Nastavnik nema kontrolu nad aktivnostima učenika, pa ih najčešće ni ne dozvoljava.\nPrihvatanje – upotreba programa za obradu teksta, intenzivna upotreba slajd prezentacija i obrazovnog softvera na CD-u sa elementima interakcije. Učenici rade u visoko kontrolisanom okruženju.\nAktivna upotreba – nastavnik organizuje aktivnosti tako da učenici koriste programe za obradu teksta, grafike, tabelarna izračunavanja… Učenici koriste internet za pretraživanje i pronalaženje informacija.\nPrilagodjavanje – nastavnik je samouvjeren i kompetentno koristi ICT u radu. Učenici samostalno koriste ICT u procesu učenja, a naglasak je na saradnji i interakciji.\nInovacije – Nastavnik ima ulogu facilitatora, i ICT koristi da bi učvrstio interakciju između učenika i ohrabrio ih da sarađuju, razmjenjuju znanja i vještine. Nastavnik u potpunosti integriše ICT u svoj program. Nastavnik osmišljava nove pristupe i strategije u korišćenju ICT koje će učenicima omogućiti da koriste više misaone procese i razvijaju ključne kompetencije.\nMaterijalno – tehnički preduslovi\nNajčešća razlog koji se navodi kao prepreka ozbiljnijoj implementaciji ICT u nastavu je nedostatak potrebne opreme. Uvid u opremljenost škola ICT opremom (u okviru MEIS projekta većina škola opremljena savremenom opremom koja omogućava pristup ICT resursima u učionici i / ili izvan nje) pokazuje da osnovni problem nije nedostatak opreme, već je potrebno preispitati efikasnost iskorišćenja i dostupnost ICT nastavnicima. Pored upotrebe specijalizovanih računarskih učionica, neophodno je stvoriti uslove za opremanje svih učionica sa po bar jednim računarom dostupnim učenicima, priključenim na internet i opremljenog Office paketom. Takođe je moguće u školama biblioteke transformisati u centre za učenje, opremljene ICT opremom.\nOzbiljna prepreka realizaciji nastave savremenim metodama je i časovna organizacija nastave. Aktivna upotreba ICT podrazumijeva dovoljno vremena za rad, što pred nastavnika stavlja težak zadatak da nastavu organizuje što efikasnije. I pored napora nastavnika, najveći broj aktivnosti je teško realizovati u okviru jednog školkog časa, pa je neohodno pribjegavati spajanju časova i planiranju aktivnosti tokom dužeg vremernskog perioda.\nDrugi bitan problem je usklađivanje ocjenjivanja sa izmijenjenom organizacijom rada. "Klasično" ocjenjivanje u najvećoj mjeri se oslanja na provjeru zapamćenosti nastavnih sadržaja koje je nastavnik prije toga izložio učenicima. Aktivna upotreba ICT u učionici u kojoj učenici uče zahtijevaju dodatnu obuku nastavnika da ocjenjivanje bazira na praćenju procesa i procjenu ostvarenosti ishoda. Bitan momenat je to da sada nastavnik nije u ulozi predavača, i ima mnogo više vremena za praćenje i procjenu napredovanja učenika.\nTreći momenat je potreba da učenik bude aktivno uključen u proces praćenja, evaluacije i ocjenjivanja svog rada i učenja. Ovo podrazumijeva i da učenik ima kontrolu nad načinom na koji će nastavniku prezentovati naučeno, ali i da je proces za sve učesnike potpuno transparentan. Ovo može biti značajna prepreka\nAko uzmemo u obzir to da imamo otvorene, procesno – ciljne kurikulume koji dozvoljavaju značajna prilagođavanja nastavnog procesa, da su sve veće škole opremljene ICT opremom i imaju širokopojasni pristup internetu, da imamo licencirani Microsoft softver široke primjene, da postoji značajna podrška kreatora obrazovne politike za upotrebu aktivnu ICT u nastavi, nameće se zaključak da je sljedeći logičan korak edukacija nastavnog kadra i razvijanje kompetencija nastavnika za primjenu ICT u nastavi na način koji će osigurati optimalan razvoj učenika.\nUčenje usmjereno na učenika podrazumijeva izmijenjenu ulogu nastavnika, ali i učenika u nastavnom procesu. Od nastavnika se očekuje da odbaci ulogu predavača i da postane organizator, facilitator i pomagač i posmatrač, dok se od učenika očekuje da poštuje dobijenu slobodu, i da preuzme odgovornost za svoje učenje.\nU okviru podrške reformi obrazovnog sistema i aktivnosti na promovisanju primjene ICT u nastavi, tim Zavoda za školstvo je razvio program obuke nastavnika za pedagošku primjenu ICT, sa posebnom naglaskom na centralnu ulogu učenika u tom procesu. Obuke nastavnika počinju tokom drugog kvartala ove godine.\n3 reagovanja na ICT kao podrška Učenju usmjerenom na učenika\n21. aprila 2010. u 13:58\nMolim odgovor na pitanje:Da li izraz "facilitator" potice od "facilitacija"(lat.facilitas-lakoca)psih.olaksavanje psiholoskih operacija i procesa "bilo otklanjanjem svih otezavajucih uslova,bilo aktivnim podrzavanjem procesa i njegovog izvodjenja"?\n21. aprila 2010. u 19:07\nDefinicija koju ste naveli je usko vezana za psihologiju, ali njeni bitni elementi („olakšanje“, „otklanjanje otežavajućih uslova“, „aktivno podržavanje procesa“) odnose se i na šire shvatanje termina .U ovom slučaju, termin facilitator upotrebljen je u funkciji facilitacije učenja, što može biti prevedeno kao podrška onom ko uči , stvaranje okruženja pogodnog za učenje. Najkraće rečeno, facilitacija je podrška bez kontrole, dominacije.Facilitator je profesionalac koji učeniku olakšava učenje tako što pokušava da utvrdi njegova interesovanja, a zatim i najbolji način da učenik dođe do potrebnih informacija. Facilitator pomaže učeniku stavljajući mu na raspolaganje svoja znanja i iskustva, i pomažući mu da dođe do potrebnih resursa i izvora, a sve u cilju efikasnog obavljanja zadatka. Facilitator umije da sluša, postavlja pitanja (otvorena), daje ideje, sugeriše alternativne mogućnosti, utvrđuje potencijalne resurse…Kao i u slučaju, nekih drugih termina (npr. "coach, coaching"), u našem jeziku jednostavno nemamo adekvatan prevod, pa se riječ facilitator koristi u izvornom obliku.\n21. aprila 2010. u 20:15\nOvo je bas bilo profesionalno.Zahvaljujem,kolega!


Dva turistička voza od ove godine u Nacionalnom parku Biogradska gora - CdM\nDva turistička voza od ove godine u Nacionalnom parku Biogradska gora\nU susret predstojećoj turističkoj sezoni, koja u Nacionalnom parku Biogradska gora tradicionalno počinje manifestacijom „Prvomajsko otvaranje parka“, u toku su završni radovi na uređenju pješačkih i biciklističkih staza, vidikovaca i parking prostora, kako bi spremni dočekali posjetioce. Od ove godine turistička ponuda obogaćena je i sa dva turistička voza, saopšteno je danas iz Nacionalnih parkova Crne Gore.\n“I ove kao i prethodnih godina posjetiocima će na raspolaganju biti Centar za posjetioce, suvenirnica i restoran na obali Biogradskog jezera, pješačke i biciklističke staze, tematska staza u Dolovima, vidikovci, iznajmljivanje kajaka i drvenih čamaca za vožnju jezerom i drugi sadržaji”, navodi se u saopštenju.\nNovitet u turističkoj ponudi ovog parka predstavlja “Posmatranje medvjeda”, koju Nacionalni parkovi Crne Gore realizuju u saradnji sa Parkovima Dinarida.\n“U sklopu ovog projekta napravljena je Marketing strategija posmatranja medvjeda u okviru koje su nadzornici parka prošli specijalne obuke za vodiče. Takođe, pomenutim projektom u tekućoj godini biće izgrađene platforme sa kojih će posjetioci moći da posmatraju medvjede, kao i formiranje Centra za posjetioce i suvenirnice koje će se nalaziti u sklopu Upravne zgrade NP Biogradska Gora u Kolašinu. Otvaranjem Centra za posjetioce i suvenirnice u Kolašinu, u kojoj će lokalni proizvođači moći da plasiraju svoje proizvode i rukotvorine. Na ovaj način će se i doprinijeti umanjenju sezonalnosti. Kako bi obogatili i učinili zanimljivijim boravak u prirodi za najmlađe narednih dana biće montirano i dječije igralište u blizini Biogradskog jezera”, ističu u NPCG.\nNova ponuda u parku Biogradska gora, od ove turističke sezone, biće i posjeta Botaničkoj bašti-spomeniku prirode, koja je od decembra 2018. godine povjerana Nacionalnim parkovima Crne Gore na upravljanje.\nDirektor NPCG Elvir Klica saopštio je da je saradnji sa Upravom za javne radove i Privrednom komorom Crne Gore u sklopu projekta „Razvoj niskokarbonskog turizma u Crnoj Gori“ čiji je implementator UNDP, to javno preduzeće nabavilo dva turistička voza za organizovani prevoz turista od ulaza Kraljevo kolo do Biogradskog jezera.\n“Ovim vidom transporta JPNPCG želi umanjiti ne samo zagađenje od automobila tokom jula i avgusta, kada park bilježi najveći broj posjeta, već i saobraćajnu buku i gužvu na pomenutom putnom pravcu”, kazao je Klica.\nVagoni oba voza su otvoreni, a jedan od njih ima i rampu za osobe sa invaliditetom. Vozovi će biti opremljeni i audio opremom, što će omogućiti posjetiocima upoznavanje sa prirodnim i kulturnim vrijednostima parka i njegovoj turističkoj ponudi tokom vožnje.\n„Broj posjetilaca iz godine u godinu se povećava, tako da vjerujemo da ćemo ovom dodatnom uslugom obogatiti ne samo turističku ponudu Nacionalnog parka, već i omogućiti upoznavanje posjetilaca koji će putovati vozom sa prirodnim vrijednostima Biogradske gore o kojima će imati mogućnost da saznaju tokom vožnje”, zaključio je Klica.\nUkupna dužina transporta u oba pravca sa okretištima i preuzimanjem posjetilaca u oba pravca je oko sedam kilometara. Korišćenjem voza smanjiće se saobraćajna gužva na putnom pravcu Kraljevo kolo – Biogradsko jezero, kao i broj vozila na parkingu u blizini samog jezera.\nOve godine posjetioci će moći da koriste i druga prevozna sredstava na tom putu, a u predstojećem periodu planiraju se radovi na proširanju parkinga na ulazu Kraljevo kolo, čime će se steći uslovi za smanjenje ili potpuno uklanjanje vozila iz srca NP Biogradska gora.\n“U saradnji sa turističkim agencijama planirana je pojačana promocija korišćenja turističkih vozova, kao način da posjetioci daju lični doprinos u očuvanju zaštićenih područja. Vožnja vozovima neće se naplaćivati, već posjedovanjem ulaznica za park posjetioci stiču pravo na besplatnu vožnju”, kazali su iz Nacionalnih parkova.\nCijene ulaznica za NP Biogradska gora biće na nivou prošlogodišnjih, odnosno tri eura po osobi, a neće se mijenjati ni cijene ostalih turističkih usluga parka – iznajmljivanje kajaka, drvenih čamaca, bungalova, bicikala…\nTagsNacionalni park Biogradska gora Nacionalni parkovi Crne Gore turistička sezona vozići\nImamo vozice gore? Bravo.\nZasto ne kazete da su na osnovu ovih skatula ukrali milion eura? Ovi vozici kostaju plafon 50k a naplatili su ih 500k komad????!!!!\nVozic od 500.000e – unutra je mercedes – majbah?\nUvedite tv internet struju u one bungalove vc kupatila a ne ko u srednjem vijeku pa cemo lako za gledanje medjeda.Ima ih koliko oces svuda okolo.Turisti oce i neki konfor\nOvo su ona dva vozica koje smo platili preko 500 000 Eur, a nabavna cijena je max 30 000 za oba. Kome ode oko pola miliona nasih para u dzep?\nhahaha 2 traktora IMT!!\nIMT na struju koji vuče 8 t\nnije 30, ali nisu preko 150


Proglašeni pobednici „Najbolje iz Srbije 2014“ - Advertiser Serbia\nS ovim u veziAerodrom Nikola TeslaAir SerbiaAlfa plambambiCarnexCarpe DiemĆulumDelez SrbijafeaturedForma idealeHemofarmInfostudInstitut RT RKIvančić i sinoviJelen PivaoJelena MarićMetalacMina TadićMinistarstvo trgovineMonaNektarNISP.S.FashionPKSPremiaPrivredni pregledTigarVesna Vilotić\nBEOGRAD- Privredna komora Srbije, Ministarstvo trgovine i list Privredni pregled izabrali su sinoć 24 najbolja brenda na tržištu Srbije koji su se prijavili na takmičenje „Najbolje iz Srbije 2014. godine“\nOvogodišnja akcija održava se pod sloganom „Najbolje je u ljudima“ a na konkurs se prijavilo 160 robnih i korporativnih brendova i najbolji su prolašenji u 24 kategorije, rečeno je na svečanosti dodele nagrada u beogradskom Belekspo centru.\nU kategoriji roba široke potrošnje u domenu pića, nagrada je pripala „Jelen“ pivu, kao najboljem robnom i „Nektaru“ kao najuspešnijem korporativnom brendu.\nProbiotik, kompanije „Ivančić i sinovi“, prvoizabrani je brend robe svakodnevne potrošnje u kategoriji hemija, kozmetika i farmaceutski proizvodi, dok je vršački Hemofarm najbolji korporativni brend.\nTigar obuća iz Pirota je najbolji robni brend proizvodnih dobara i poslovnih usluga, dok je NIS najbolji korporativni brend u istoj katagoriji.\nKao najbolji lokalni brend nagradu je osvojio „Carpe Diem“ iz Srbobrana, a za najbolji lokalni brend sa zaštićenim geografskim poreklom nagrađeno je Poljoprivredno gazdinstvo Ćulum iz Futoga za futoški kiseli kupus.\nNagradu za najupešnije uvođenje novog brenda ponelo je preduzeće Alfa plam iz Vranja za brend Commo, a najbolja trgovinska marka je Premia kompanije Delez Srbija.\nOve godine prvi put nagrađene su i dve manifestacije koje promovišu Srbiju kao atraktivnu destinaciju, a to su Belgrade Beer fest i Međunarodni poljoprivredni sajam u Novom Sadu.\nNajbolji izvoznik u kategoriji malih i srednjih preduzeća je Institut RT RK iz Novog Sada, a među velikim kompanijama je Alfa-Plam.\nPrivredna komora Srbije je ove godine uvela novinu i u skladu sa sloganom „Najbolje u ljudima“, odlučila da nagrade u ime kompanija prime izabrani zaposleni.\nVesna Vilotić, supervizor registracije prtljaga na Aeerodromu „Nikola Tesla“ istakla je da je veoma zadovljna što je nagrada ove godine pripala toj kompaniji navodeći da znači mnogo i da daje podstrek zaposlenima da se još više trude.\nMina Tadić, direktorka marketinga u „Nektaru“ istakla je da toj kompaniji mnogo znači što je nagrada došla od potrošača navodeći da se u tome ogleda potvrda u viziji i istrajnosti koja ne zna za granice.\nOna je podsetila da „Nektar“ ima potpuno zaokružen sistem proizvodnje i da nagrada predstavlja potvrdu uspeha, inovativnosti, razvoja i kvaliteta.\n„Nadamo se da ćemo to poverenje koje su nam potrošači dali i opravdati„, rekla je Tadić Tanjugu.\nVlasnica poljoprivrednog gazdidnstva i mlekare Carpe diem Jelena Marić rekla je da je ta mlekara sa radom počela pre godinu dana, a da je već počela da dobija priznanja za svoj rad.\n„Ovo je poruka mladima, a ja imam 27 godina da je Srbija pogodno tle za stvaranje i da obrazovani i mladi ljudi imaju veru u sebe i da u Srbiji mogu da ostvare svoje ideje„, kazala je Marić Tanjugu.\nIz kompanije Delez saopštili su da su izuzetno ponosni što su zahvaljujući brendu Premia koji je poneo priznanje za 2014. godinu ponovo laureati te prestižne nagrade.\n„To potvrđuje da kupci zaista cene našu privatnu robnu marku Premia„, navodi se u saopštenju Deleza.\nIz kompanije NIS saopšteno je da je ovo je drugi put da kompanija dobija nagradu „Najbolje iz Srbije“ za korporativni brend, što je još jedan dokaz kvaliteta i poverenja potrošača.\nPobednici dobijaju pravo da logo „Najbolje iz Srbije“ koriste kao znak kvaliteta i poverenja na proizvodima, kao i na svojim promotivnim i marketinškim materijalima.


ZAPOSLENI U ŠOKU, PRIJETE IM OTKAZOM UKOLIKO: Ne navedu obim glave i vrata, lične podatke rodbine, gdje su stanovali… – Haber.ba\nZAPOSLENI U ŠOKU, PRIJETE IM OTKAZOM UKOLIKO: Ne navedu obim glave i vrata, lične podatke rodbine, gdje su stanovali…\nZaposlenima u naftnoj industriji u RS nedavno je upućen neobičan zahtjev poslodavca da popune anketu, u kojoj se traži da navedu čak i obim glave i vrata, te lične podatke rodbine.\nOva anketa podijeljena je prije desetak dana, a navedeno je i da unošenje netačnih podataka može da utiče na odluku o njihovom zapošljavanju.\nU anketi u Rafineriji ulja u Modriči tako se od radnika traži da navedu gdje su sve radili, gdje su sve stanovali i koje su im finansijske obaveze, ali najdiskutabilnija su pitanja koja se odnose na lične podatke njihove rodbine, uključujući i bivše supružnike, djecu, braću i sestre.\nRadnici bi za sve njih trebalo da napišu gdje žive, gdje rade, pa čak i da li je neko od njih osuđivan, piše “Oslobođenje.ba“.\nIz Sindikata energetike RS ističu da je isto traženo od svih zaposlenih u naftnoj industriji, te upozoravaju da je takva anketa nedopustiva, jer zadire u privatnost radnika i njihovih porodica, ali i stvara atmosferu neizvjesnosti i napetosti među zaposlenima.\n– Mnogi zaposleni su od nas tražili savjet šta da rade i rekli smo im da popune samo ono što su opšti podaci, a prazno ostave sve što zadire u intimu. Uopšte nije jasna svrha te ankete. U njoj se traži da se navede i koliki ko ima obim glave i vrata, što zaista nije nešto što poslodavac mora da zna o radniku i zato mislimo da je to nepotrebno i na određeni način udar na dostojanstvo radnika.\nTo najviše liči na neko stvaranje straha kod radnika. Poslovodstvu savjetujemo da energiju, umjesto toga, usmjere na potpisivanje kolektivnog ugovora – ističe predsjednik Sindikata energetike RS Slobodan Ostojić.\nNa pitanja zašto je od zaposlenih traženo da popune ovu anketu, za koje potrebe preduzeća se prikupljaju takvi podaci, te da li smatraju da krše prava radnika na privatnost, iz “Optima grupe”, koja upravlja rafinerijama u RS, odgovaraju da je cilj anketa i drugih aktivnosti “unapređenje mjera bezbjednosti, kako za svako pojedinačno radno mjesto, tako i za kompaniju u cjelosti”.\n– Navedene mjere imaju preventivan karakter, pa se shodno tome ankete provode na osnovu principa dobrovoljnosti. Zaposleni imaju mogućnost da na iste odgovore u potpunosti, djelimično, kao i da ne odgovore na pitanja iz ankete – navodi se u odgovoru “Optima grupe”.\nIz Agencije za zaštitu ličnih podataka u BiH, međutim, podsjećaju da je zakonom propisano da se lični podaci obrađuju samo u mjeri i obimu koji je neophodan za ispunjenje određene svrhe.\n– Ovaj princip znači da ukoliko zakon ne propisuje koji se podaci obrađuju, onda se uzima minimalan obim ličnih podataka, koji je potreban da bi se postigla svrha takve obrade. Nesporno je pravo i obaveza poslodavca da raspolaže tačnim i autentičnim ličnim podacima zaposlenih koji se odnose na njegov identitet, a što se dokazuje javnim ispravama, a ne zahtijevanjem dodatnih obrazloženja od zaposlenog.\nMeđutim, podaci o rodbini i srodnicima zaposlenog po automatizmu nisu neophodni poslodavcu, osim ako zaposleni ne zahtijeva ostvarivanje nekog prava iz radnog odnosa – navode iz Agencije.\nU pojedinim situacijama je neophodno da poslodavac u svrhu izvršenja zakonskih obaveza, bez zahtjeva i saglasnosti zaposlenog, bude upoznat sa pojedinim segmentima njegovog privatnog života. To su situacije kada je poslodavac obavezan, u cilju izvršenja sudske presude, da izvrše obustavu isplate dijela plate zaposlenom radi plaćanja alimentacije, provođenja administrativne zabrane i slično, navode u Agenciji za zaštitu ličnih podataka.\nTeme:Modriča, otkaz, prijetnje, Rafinerija ulja, zaposleni


Špirić: To je Božja kazna za BiH / Bljesak.info | BH Internet magazin\nŠpirić: To je Božja kazna za BiH\n"Ne postoje stvari o kojima se ne može politički razgovarati u BiH. Ako nema razgovora, nema ni dogovora", rekao je Špirić.\nVijesti / Politika | 13. 10. 2021. u 13:20 Bljesak.info\nFOTO: N1 BiH / Član kolegija Doma naroda Parlamenta BiH Nikola Špirić\nČlan kolegija Doma naroda Parlamenta BiH Nikola Špirić kazao je kako nije neobično da kolegij sjedne i popije kavu poručivši kako su imali otvoren i iskren razgovor (s Bakirom Izetbegovićem i Draganom Čovićem, op.a.).\nŠpirić je naveo kako mu je drago da imaju stav da se razgovor nema alternativu i da se o otvorenim pitanjima u BiH razgovara bez posrednika, prenosi N1.\nČović: Čuo sam za Dodikov plan\n"Već duže vrijeme iz NSRS i RS stižu zahtjevi za razgovor i bila je igra gluhih telefona. Kao da ljudi to nisu dobro shvatili. BiH je 25 godina nakon Daytona u situaciji da visoki predstavnici nameću zakone", rekao je Špirić.\nIstaknuo je kako ne želi da razgovara o stranačkim stvarima jer je ovo bio sastanak Kolegija.\n"Razgovori su bili prijateljski. Postoje stvari u kojima imamo različita viđenja, ali to nije sporno. Postoji spremnost da se razgovara bez posrednika. Vidjet ćemo hoće li doći do toga", rekao je Špirić.\n"Zašto nije bilo potrebe za dijalogom? Zato što se iščekuje da netko nametne. To je Božja kazna za Bosnu i Hercegovinu, zaključio je Špirić.\nNikola Špirić sastanak Bakir Izetbegović Dragan Čović


Lena Kovacevic predstavlja Srbiju nastupom na DUBAI EXPO 15. i 16. oktobra | Adria Daily\nLena Kovacevic, fotograf Irina Duplevskaja, propr.rs\nLena Kovačević, nakon uspešne koncertne sezone u Srbiji i regionu, održaće dva ekskluzivna nastupa na Dubai Expo 2020 u okviru paviljona Srbije, i to 15. i 16.oktobra, čime će zajedno sa pijanistom Srđanom Tanaskovićem izvesti program koji nosi naziv „East and West Connect“. Lena je kreativni ambasador nacionalne platforme Serbia Creates/Srbija Stvara sa kojom sarađuje na koncertnim i muzičkim projektima koji uvek nose nešto posebno, baš kao i nastup koji će se održati u Dubaiju.\nTagsDubai dubai expo 2020 East and West Connect lena kovačević muzika


Mikrofin osiguranje sa povezanim licima povećalo udio u banjalučkom Meridianu\nMikrofin osiguranje iz Banjaluke, zajedno sa povezanim licima, povećalo je putem ponude za preuzimanje udio u preduzeću Meridian iz Banjaluke na 79,5%.\nMikrofin osiguranje, Dragan Stanivuković i Bojan Roguljić, koji su u ponudi za preuzimanje zajednički djelovali, imali su procentualni udio u banjalučkom logističkom preduzeću 71,29%, a tokom ponude uspjeli su povećati udio za dodatnih 8,23%.\nOni su kupili 645.807 akcija Meridiana, koje su platili 1 KM po akciji.\nPo okončanom postupku preuzimanja Mikrofin osiguranje zajedno sa povezanim licima ima 79,53% od ukupnog broja glasova u Skupštini Meridiana.\nPosted on Monday, February 10, 2020 (Archive on Monday, March 23, 2020)


Prvi rezultati analize kvaliteta morske vode u 2019. godini za 100 javnih kupališta u\nPrvi rezultati analize kvaliteta morske vode za 100 javnih kupališta, koju je Institut za biologiju mora sproveo za potrebe JP Morsko dobro u periodu od 23. do 26. maja, pokazali su da je na 89% kupališta kvalitet morske vode bio K1 klase, dok je na 11% kupališta bio K2 klase. Ovi rezultati potvrđuju da je morska voda na crnogorskim kupalištima dobrog kvaliteta, tj. da je sanitarno ispravna, te bezbjedna za kupanje i rekreaciju.\nOd ukupno 16 kupališta u opštini Ulcinj na njih 13 voda je bila odličnog kvaliteta, dok je na 3 kupališta bila klase K2, odnosno zadovoljavajućeg kvaliteta. U Baru kvalitet morske vode je na svih 12 kupališta bio K1 klase, dok je na području opštine Budva analiza rađena na 27 lokacija, od kojih je na jednoj zabilježen kvalitet K2, dok je na ostalim lokacijama bila K1 klase. Kvalitet morske vode K1 bio je na 6 kupališta u Tivtu, dok je na 3 kupališta taj kvalitet bio klase K2. U Kotoru je, od ukupno 15 kupališta, kvalitet K1 bio na 12 lokacija dok je na preostale 3 bio kvalitet klase K2. Kada je u pitanju kvalitet vode na obali Herceg Novog, analize su pokazale kvalitet K1 na ukupno 20 kupališta, dok je na jednom kupalištu voda bila klase K2.\nRezultati ispitivanja sanitarnog kvaliteta morske vode za svako pojedinačno kupalište mogu se pogledati na posebnoj aplikaciji koja se nalazi na internet stranici JP Morsko dobro www.morskodobro.com/monitoring/ i na Android aplikaciji Enjoy Montenegro : Coast offline Guide.


Fudbal: Savković za radost „golubova“ protiv Inđije | (Vesti - 09. 05. 2021) Subotica.com\nFudbal: Savković za radost „golubova“ protiv Inđije\n09.05.2021. u 19:41h\nSpartak je konačno prekinuo negativnu seriju i upisao bodove. Subotičani su u 36. kolu Linglong Superlige Srbije savladali Inđiju sa 1:0 posle velike borbe i neizvesnosti. Radost „golubovima“ doneo je Mile Savković u 80. minutu posle odlične asistencije Milana Marčića.\nGosti su već u prvom napadu zapretili. Cucin je prošao po desnoj strani, , uposlio Aleksića, a on usamljenog Dimitrova koji glavom loptu šalje sa osam metara pravo u naručje Filipa Dujmovića. Uzvratili su Subotičani preko Tufegdžića, ali je napadač „golubova“ bio neprecizan i plasirao loptu iznad prečke. U 7. minutu Nikola Srećković je izveo korner, pokušao je direktno na gol, Novaković je bio siguran. Smenjivale su se šanse na obe strane.\nNapadali su Subotičani ka golu Inđijaca, ali je završnica bila loša. Posle kornera i odbijene lopte Savković je šutirao iz velike daljine, Novaković je još jednom bio dobro postavljen. Najbliži da dođu do prednosti bili su domaći igrači u 25. minutu. Srećković je izveo korner, na drugog strani Marčić je prihvatio loptu ubacio je u peterac, a Šimura glavom poslao pored stative i propustio priliku da donese radost svojoj ekipi.\nNisu se ni gosti predavali. Pretili su iz kontri i pokušavali da dođu do Dujmovića, ipak su „golubovi“ odoleli. U samom finišu gosti su ostali sa igračem manje. Vasilije Bakić zaradio je drugu opomenu i morao je da napsuti teren. Dalo je to priliku Subotičanima da pokušaju iskoristiti brojčanost, Savković je pokušao, ipak se Novaković nije dao savladati i mreže su ostale mirne.\nDrugo poluvreme samo što je počelo, Subotičani su imali najbolju priliku da steknu prednost. Tufegdžić je loptu ubacio s desne strane, Savković na drugog prihvatio, pronašao usamljenog Furtulu, a on umesto u gol, loptu poslao iznad prečke. Igrao se 58. minut posle duže akcije gosti su se odlučili na šut. Kosta Aleksić je uputio šut s desne strane, na sreću domaćina pogodio je spoljni deo mreže. Kako je vreme odmical, gosti iako su imali igrača manje na terenu zadavali su velike muke Spartaku.\nU 62. minutu Aleksić je bio u prodoru, Marčić ga je zaustavio pred kaznenim prostorom nesmotreno, sudija je dosudio slobodan udarac, koji na sreću po „golubove“ gosti nisu iskoristili. Usledilo je nadmudrivanje.\nInđija je pokušavala da stigne do prednosti, nije uspela, a onda su konačno Subotičani zatresli mrežu protivnika. Maestralni Mile Savković umakao je odbrani protivnika, Milan Marčić je to video, nesebično ga uposlio, a on na atraktivan način loptu plasirao u gol, za veliku radost na Gradskom stadionu – 1:0.\nJovanović je bio u prilici da udvostruči prednost Spartaka, Radomir Novaković se još jednom istakao dobrom odbranom i Spartak je slavio sa 1:0.\nSažetak utakmice (snimatelj i montaža - Grozdana Spajić)\nSpartak – Inđija 1:0 (0:0)\nSpartak: Dujmović, Dunđerski, Branković, Tekijaški, Jović (Vidović), Marčić, Šimura (Vidaković), Srećković (Jovanović), Tufegdžić, Savković (Đurasović), Furtula (Bijelović).\nInđija: Novaković, Cucin (Modou), Jovanović, Bakić, Pantelić, Đorđević (Riznić), Škorić, Aleksić, Đurić, Nešković (Radić), Dimitrov (Nedeljković).\nSpartak u narednom kolu gostuje u Novom Sadu gde se sastaje sa Vojvodinom, a potom u poslednjem dočekuje Rad.\nOtvoren "Pin up" restoran američke hrane\nRođendanski popust u Auto školi "Kompas"\nŽetva ječma u toku, pšenice za desetak dana\npre 8 časova i 31 minut\nPrivatnost i zaštita žrtve trgovine ljudima najvažniji zadatak\npre 9 časova i 23 minuta\nĐacima teška geometrija, dopao im se zadatak sa majstorom Milojkom\npre 11 časova i 7 minuta\nPovređeni trinaestogodišnjak na kojeg je pao semafor životno ugrožen\nOd naplaćenih saobraćajnih kazni Grad kupio policiji novo vozilo\npre 8 časova i 22 minuta\nAutomobil udario u semafor kod Nove opštine, stub pao na pešake, više povređenih\nUključite se u istraživanje o zadovoljstvu životom u Subotici\nSubotičani (za sada) bez subvencija za zamenu stolarije\nSrpski kulturni centar "Sveti Sava"\nU slavu Vidovdana: Promocija monografije: Sveti Sava - autor prof. dr Boris Stojkovski\nAnimirani film: Luca 3D - Magyarul, szinkronizált


Turnir veterana i priznanja saradnicima Koš magazina - KOS magazin\nDeveti po redu (nadam se da nisam pogrešila ) tradicionalni internacionalni turnir veteranki i veterana “Dragiša Šarić”, nazvan po rano preminulom košarkašu (igrao, između oszalih, za Radnički, Partizan, Vojvodinu, Beobanku…) održan je u Beogradu proteklog vikenda ,tačnije u petak i subotu. Turnir je okupio čak 58 ekipa, koje su u sedam sala igrale kvalifikacione utakmice, a finala su održana u dvorani Vizura u Zemunu. Bilo je timova iz mnogih gradova bivše nam države, a takođe i iz Nemačke, Slovačke,Izraela, pa čak i iz Sjedinjenih Američkih Država.\nA sve utakmice su pomno pratili takođe veterani i veteranke koji nisu učestvovali u igri, ali su “učestvovali” oko terena sa svojim druženjima, šalama i sećanjima. Toliko je bilo emocija i uspomena na samo jednom mestu da to sve ne bi stalo ni u ne znam koliko tomova knjiga i romana. I toliko sportskih asova i živih legendi na jednom mestu, počev od Bore Stankovića, Bate Đorđevica, Dragoslava Ražnatovića, Praje Dalipagića, Voje Ilića, Vlade Đurovića, košarkašica Olivere Čangalović, Gordane Jeremić Kešelj… ma mogla bi nabrajati do sutra!\nSaradnici Koš magazina Jovan Kosijer i Tanja Pavlić Turbić Ilić\nI sve to uredno ispraćeno od doajena sportskog novinarstva bez kojih naša košarka možda nikada ne bi bila to što jeste da je oni nisu uredno pratili, zapisivali i objavljivali… Bili su i saradnici Kos magazina – Danilo Šotra, Jovan Kosijer, Vlasta Ignjatović i naravno novopridošli “novinari” Miroljub Damnjanović Dugi i moja malenkost .\nPobednička ekipa Beograd 55+\nDuda Ivković uručuje pehar kapitenu pobedničke ekipe\nSpecijalnu plaketu za trenera dobio je Bora Stanković (prošle godine nagrađen je Lazar Lečić), a prvi put ove godine dodeljena su i priznanja zaslužnim sportskim novinarima. Dobili su ih Danilo Šotra (Srbija) i Jovan Kosijer (Hrvatska), a plakete im je uručio Bata Đorđević.\nMeđu nagrađenima bio je i legendarni Bora Stanković\nPre podele pehara i diploma, Dugi je i uručio primerak knjige o pokojnom velikanu naše košarke Milunu Maroviću najvećoj hodajućoj legendi naše košarke Bori Stankoviću.\nA šta je posle bilo? Pa, naravno, žurka do zore!\nDo nekog novog viđenja i druženja…\nPhoto: Petar Kočović i Tanja Pavlić Turbić Ilić


Kako prenosi Rojters, konsultacije koje su bile zakazane za sutra, odložene su pošto je svoju kandidaturu za premijera povukao biznismen Samir Katib.\nKatib je ranije danas, posle sastanka sa najvišim sunitskim muslimanskim verskim vođom u Libanu, rekao da postoji konsenzus da se Saad Hariri ponovo imenuje za premijera kako bi formirao novu vladu.\nKatib je tom izjavom, kako je ranije preneo Rojters, potvrdio da odustaje od kandidature za mesto koje je rezervisano za sunitskog muslimana u sistemu podele vlasti u Libanu.\nHariri je 29. oktobra podneo ostavku na mesto premijera, suočen sa protestim protiv vladajuće elite.


Naslovna Info Servisne informacije Tretmani suzbijanja komaraca u opštini Bačka Palanka\nTretmani suzbijanja sa zemlje i iz vazduha na području opštine Bačka Palanka biće planirani od 04.07. u zavisnosti od meteoroloških uslova.\nZaštitne zone uz Dunav tretiraće se iz vazduha dok će se kontinentalne naseljene zone tretirati sa zemlje. Tretmani će se vršiti preparatima na bazi lambda-cihalotrina i deltametrina.\nUpozoravaju se pčelari da je preparat toksičan za pčele, te da košnice zatvore ili uklone najmanje pet kilometara od navedenih mesta tretiranja.\ntretmani protiv komaraca\nPrethodni tekstProvodovskom svi gledali u leđa\nSledeći tekstNa kafi sa Kristinom Dorić (VIDEO)\nNajavljen tretman protiv komaraca u opštini Bački Petrovac (20.08.)\nNajavljen tretman protiv komaraca u opštini Bačka Palanka\nTretman protiv komaraca u opštini Bački Petrovac\nZimnica po staroj recepturi – Lučena paprika za 20 minuta 20/09/2020\nBakina kuhinja – Punjene pohovane tikvice iz rerne (VIDEO) 20/09/2020\nAmbrozija – Ne moramo da je trpimo, postoji lek protiv alergije 20/09/2020\nRuski lek „Areplivir“ – Skoro stoprocentna efikasnost u lečenju korone 20/09/2020\nSutra isplata još dva minimalca za 10.289 preduzeća 20/09/2020\nPobeda Marine u prijateljskom meču protiv Veternika 20/09/2020\nSjajna Anja Damjanov suvereno do finala 19/09/2020\nUz ove dečje emisije smo odrastali 19/09/2020\nIz sela u nauku: Motika gradi karakter, ali i naučnika 19/09/2020\nIzmene plana investicija „Komunalprojekta“ za 2020. godinu (VIDEO) 19/09/2020


ABB i Amazon Web Services usmeravaju flotu ka potpuno električnoj budućnosti | Energetski portal Srbije\n01.04. 2021 Mobilnost\nABB i AWS, kompanija grupacije Amazon.com, Inc., najavili su saradnju na razvoju digitalnog rešenja na cloud platformi za upravljanje flotama električnih vozila u realnom vremenu. Rešenje će optimizovati efikasnu upotrebu električnih vozila i ubrzati elektrifikaciju transportnih flota, pomažući operaterima širom sveta da održe stopostotni kontinuitet poslovanja dok prelaze na potpuno električnu flotu.\nNova platforma, čije je predstavljanje planirano u drugoj polovini 2021. godine, ponudiće prilagođeno korisničko iskustvo u platformi sa jednim prikazom. Od tačke punjenja električnog vozila do kontrolne table sa podacima o voznom parku, učiniće upravljanje flotom električnih vozila efikasnijom i maksimalno pouzdanom.\nFrank Muehlon, predsednik ABB divizije za e-mobilnost, izjavio je: „ABB i AWS dele sličnu viziju o potencijalu e-mobilnosti da transformiše društvo. Naša udružena stručnost podržava zajednički cilj da učinimo upravljanje flotom električnih vozila jednostavnijim i pristupačnijim. Ovo novo rešenje revolucionarno će promeniti svet električne mobilnosti, integrišući hardver i softver električnih vozila u jedan ekosistem kako bi se pružilo neometano korisničko iskustvo. Uvereni smo da zajedničkim radom možemo da podstaknemo upotrebu električnih vozila dajući korisnicima samopouzdanje da naprave iskorak i pređu na upotrebu električnih voznih parkova.“\nABB se zalaže za širu upotrebu elektromotora i frekventnih pretvarača – Cilj smanjiti globalnu potrošnju električne energije za deset odsto\nTrenutno je 23 odsto globalne emisije štetnih gasova uzrokovanom transportnim sektorom. Elektrifikacija saobraćaja može znatno smanjiti nivo CO2, a velike flote mogu igrati ključnu ulogu sa gotovo 400.000 električnih dostavnih vozila (kombija i kamiona) na putevima širom sveta. Međutim, mnoge flote se susreću sa sličnim izazovima kada su u pitanju podaci o stanju vozila i punjenja u realnom vremenu, kao i održavanje električnih vozila i upravljanje pristupom infrastrukturi za punjenje.\nDanas se većina operatera flota odlučuje za softver za upravljanje punjenjem koji pružaju treće strane. To nudi ograničenu funkcionalnost i mogućnost prilagođavanja na osnovu raspona modela električnih vozila i širine infrastrukture za punjenje. Raste brzina kojom se tehnologija punjenja razvija, a potrebne promene mogu biti skupe i zahtevati mnoštvo resursa. Kao takve, operateri flota traže skalabilna, sigurna i lako prilagodljiva napredna softverska rešenja, u kombinaciji sa hardverom za punjenje jednostavanijim za upravljanje, koji im omogućavaju jednostavno punjenje i vožnju.\nKako bi podstakao napredak u flotama električnih vozila, ABB je otvorio novo preduzeće u Berlinu koje će razviti prilagođene i isplative tehnologije za operatere voznih parkova koje mogu koristiti svi proizvođači izvorne opreme za vozila. U saradnji sa AWS-om ovo novo preduzeće dizajniraće integrisano rešenje za upravljanje flotom za rad sa svim tipovima vozila i infrastrukturom za punjenje. Uz korišćenje mašinskog učenja i analitike, biće uključeno planiranje punjenja i praćenje u realnom vremenomu sa uvidom i radnjama za stanje i servisiranje vozila, zajedno sa optimizacijom rute električnih vozila na osnovu doba dana, vremena i obrazaca korišćenja.\n„Kako industrije brzo napreduju sa elektrifikacijom svojih flota vozila, kupcima su potrebne pouzdane i intuitivne usluge koje će im pomoći da se prilagode novom operativnom modelu i optimizuju način na koji koriste svoje flote. Ova saradnja između AWS-a i ABB-a kombinovaće duboku stručnost naših kompanija u automobilskom, logističkom i elektrifikacijskom prostoru sa vodećim cloud tehnologijama, kako bi pružila hardverski nezavisno i inteligentno rešenje upravljanja električnim flotama“ rekao je Jon Allen, direktor sektora za profesionalne usluge u automobilskoj industriji u AWS-u.\n„Zajedno, ABB i AWS će doneti uvid, agilnost i razmere koje cloud tehnologija pruža industriji električnih vozila i pomoći našim kupcima da uspešno dosegnu budućnost sa nižim emisijama štetnih gasova.”


Sad Beauty - VIDEOMEDEJA | NEW MEDIA ART FESTIVAL\nArjan Brentjes obično vraća gledaoca u vizuelni stil iz prošlosti, da pogleda u našu sadašnjost, ili budućnost odatle. Na taj način duhovito komentarišući razvoj našeg tehnološkog društva i oholost ljudi.\nU teško zagadjenom svetu, mlada žena žali zbog nestajanja životinjskih vrsta. Kada se razbolela usled bakterijske infekcije, priroda joj šalje poruku u njenim halucinacijama.


Par Kineski Cloisonne Bakra Kip - Lav Ova Kategorija. Statue And Skulpture. Deepview.news\nPar Kineski Cloisonne Bakra Kip - Lav\nPar Kineski Cloisonne Bakra Kip - Lav Visina : 4.60 cm / 117mm Širina : 4.60 cm / 117mm Dubinu : 2.557 cm /65mm Totalne Težine : 3.46 Kg / 1570g\nUkrasni srednjevjekovni oklop / Evropska brod ukrase / ukrase u predvorju baru i restoran\n30CM veliki Uredu kući efikasnog Novac Crtež Bogatstvo da otera loša sreća božanska Talisman Tajlandu Slona Brass je kip\nATLIE GLAVE Žirafa Kip Vrt dekor povoljan Životinja Bronzana skulptura dugovječnost sreće kolekcija\nKM 1823.00 KM 2145.00\nSlobodna Isporuka veliki Zar Lava glavu bronzana statua\nKM 44.00 KM 63.00\nVeliko Jugoistočnoj aziji izvoz bež spava Buda kip ukras ukrase smole zanata Ukras brojke\nATLIE GLAVE Wall Street VELIKA brončana Bika Kip Kineski FengShui Skulpturu posao Bori OX Ured Dekor\nKM 1384.00 KM 1627.80\nNordijski Moderan Stil Dijete Figuricu Apstraktno Lik Skulpturu Anđeo Kip Kući Ukras Pribor Lutku Umjetnost Zanata\nKM 68.00 KM 71.85\np224 Kineski Bronzana Statua w Majmun&Konj\nRetro telefon kući ukras poklone proizvode sretno poklon posao poklone Berba telefon\nKM 87.00 KM 102.00\nCink Legure Svijet Muziku Nagrade, Replika Metal Svijet Muziku Nagrade, MAMA Nagrade, Legent Nagrade


Ministri unutrašnjih poslova EU će ove sedmice razmotriti reviziju šengenskih pravila\nLažni azilanti sa juga Srbije i iz Makedonije sa jedne i talasi imigranata sa sjevera Afrike sa druge strane, direktna su prijetnja slobodnom prostoru Šengena, vjeruje se u Briselu. Pod pritiskom zahtjeva za azilom, visoki zvaničnici Belgije pišu Evropskoj komisiji da preduzme korake na evropskom nivou jer sadašnji pritisak dovodi u pitanje opstanak bezviznog režima. Plan privremenog stavljanja van snage bijele šengenske liste, izradjen od strane Komisije, biće razmatran narednog mjeseca, dok već ove sedmice ministri unutrašnjih poslova EU razmatraju ukupnu reviziju šengenskih pravila. To je, kako se i očekivalo, podijelilo Evropljane.\nVeć poznat je podatak da je prema nedavno objavljenim zvaničnim podacima, Srbija prošle godine bila treća zemlja po broju onih koji su sa njenim pasošem tražili azil u nekoj od država Evropske unije. Riječ je bilo o gotovo 18 hiljada ljudi, a veći broj potražilaca azila došao je samo iz Avganistana i Rusije. Taj se trend nastavio i ove godine, pa su sve češći zahtjevi evropskih članica da Brisel učini nešto kako bi se talas lažnih azilanata zaustavio.\nUz ovo, 20 hiljada imigranata sa sjevera Afrike na italijanskim obalama i zahtjev Rima ali i Pariza, tačnije premijera Berluskonija i predsjednika Sarkozija, da se napravi revizija Šengena, barem u dijelu gdje se dopušta privremena kontrola nacionalnih granica, prisilili su Evropsku komisiju da sačini prijedlog mehanizma koji bi privremeno i u iznimnim okolnostima suspendovao Šengen. To je na današnjoj raspravi izazvalo negodovanje evropskih parlamentaraca.\nItalijanski premijer Silvio Berluskoni i francuski predsednik Nikola Sarkozi zatražili su reviziju Šengena\n„Šengen imamo od 2006. godine i kada se održavaju svjetski ili evropski fudbalski kupovi uvodimo odredjene mjere granične kontrole kako bi spriječili huliganstvo. Dakle, moguće je kontrolisati- nema apsolutno nikakvog razloga zašto bi smo povladjivali populističkom pristupu šefa ove dvije države, treba da pokušaju da nadju neko drugo rješenje, a ne da vuku poteze sa populističkim razlozima. Ne smijemo to podržati i zato im komisijin prijedlog ne smije ići na ruku“, kazao je vodja grupe socijal-demokrata u Evropskom parlamentu, Martin Šulz.\n„Ako ne uvedemo ovaj sistem privremene kontrole, države članice će nastaviti da rade po svome. Tačnije, biće ohrabrene da rade na svoju ruku. Daćemo argumente populistima i ekstremisti i ksenofobi samo čekaju da dovedu u pitanje Šengen. Zato mislimo da je najbolji način da zaštitimo Šengen od rizika taj što ćemo osnažiti pravila njegovog korištenja“, istakao je predsjednik Evropske komisije, Žoze Manuel Baroso.\nO ovome će već krajem sedmice raspravljati evropski ministri unutrašnjih poslova i kako danas stvari stoje, male su šanse da se ne uvede sistem privremene kontrole granica unutar Šengena. Medjutim, još su manje šanse da se sličan sistem, stavljanja van snage bezviznog režima, ne uvede državama Zapadnog Balkana, gdje bi prve žrtve bili gradjani Srbije i Makedonije.\n„Mislim da vlasti u Srbiji i Makedoniji jednostavno ne čine dovoljno. Moraju spriječiti lažne azilante da dolaze u Evropu, posebno u ovim okolnostima, zato što oni nemaju prava da traže azil. U veoma opasnoj smo situaciji i zato zaista upozoravam da moramo spriječiti da ljndi dolaze ovamo, ilegalno ili tražeći azil, jer se time ugrožava cijeli sistem bezviznog režima“, kazala je članica Evropskog parlamenta iz Slovenije, Tanja Fajon.\nProšle sedmice su belgijske vlasti uputile pismo komesarki za unutrašnje poslove, Sesiliji Malmstrom, tražeći od nje konkretne korake i zaustavljanje trenda kakav Belgija, kao jedna od ključnih destinacija lažnih azilanata, ne može više tolerisati. Odgovoreno je da se strpe do narednog mjeseca, kada će biti sumirano šta i koliko je kršio bezvizni režim i kakve slijede kontramjere Brisela.


Švajcarska ukida vanrednu situaciju! | Radio Bambi\nPočetna / Foto / Švajcarska ukida vanrednu situaciju!\nŠvajcarska ukida vanrednu situaciju!\nAutor Redakcija datum Juni 19, 2020\nSavezna Vlada Švajcarske najavila je danas kraj vanredne situacije uvedene usled pandemije korona virusa (COVID-19), ali odmah su i istakli da to ne znači potpunu normalizaciju stanja. 22. jun je datum kada ova odluka zvanično stupa na snagu.\nKantonima se ponovo vraćaju ovlaštenja za donošenje određenih odluka na kantonalnim nivoima bez konsulatacija sa Saveznom Vladom. Od sada će Kantoni imati prioritet da samostalno donose odluke i deluju i u slučaju eventualnog porasta obolelih od virusa COVID-19. Kantoni koji vide takav porast moraće odmah da uvedu posebne mere koje su se do sada pokazale efikasnim.\nKao primere naveli su obavezno nošenje zaštitnih maski na javnim mestima, ograničenje broja učesnika javnih okupljanja ili zatvaranje određenih objekata, te potpunu zabranu rizičnih skupova i sl.\n-“Ukoliko u nekom Kantonu dođe do porasta broja obolelih, menadžmenti kompanija će morati doneti odluku da li će njihovi radnici dolaziti na posao. Ukoliko obustave rad, država će stati u okviru propisanih zakona i iza poslodavaca i iza radnika. Ukoliko ne žele obustaviti rad, tada poslodavci moraju preduzeti sve neophodne mere zaštite zdravlja svojih radnika, u skladu sa važećim Zakonom o radu”, – saopšteno je danas na konferenciji za novinare.\nSavezna Vlada je danas saopštila i da će u Švajcarskoj od 22. juna ponovo biti dozvoljeni skupovi do 1.000 ljudi, pod uslovom da je organizator sposoban garantovati fizičku distanu prisutnih, koja se od ponedeljka smanuje sa dosadašnjih obaveznih 2 metra na 1,5 metara.\nIpak, konačnu odluku da li će ovi skupovi biti odobreni, doneće svaki Kanton za sebe.\nOd 22. juna ukida se ograničenje radnog vremena restorana, drugih ugostiteljskih objekata, noćnih klubova i salona zabave, te će njihovi menadžmenti u skaldu sa svojim dozvolama za delatnost organizovati trajanje radnog vremena. Nošenje zaštitne maske preporučuje se samo u javnom prevozu, ali i o tome će od 22. juna odlučivati svaki Kanton za sebe.\nZabranjena su i dalje sportska takmičenja sa bliskim fizičkim kontaktima i održavanje velikih festivala.\nOd 22. juna počinje potpuna normalizacija međunarodnog avio, železničkog i autobuskog saobraćaja, ali bez turističkih dolazaka građana iz ‘trećih zemalja’.\nZa većinu zemalja EU/Šengena Švajcarska je otvorila granice 15. juna. Zvanični Bern je saopštio da će odluku o otvaranju granica za dolazak turista iz trećih zemalja doneti nakon konsultacija koje će biti obavljene do kraja ovog meseca. Pretpostavlja se da će ograničenja za turiste iz ‘trećih zemalja’ biti ukinuta početkom ili u prvoj polovini jula.\nU Švajcarskoj je u protekla 24 časa registrovano 17 novih slučajeva zaraze korona virusom, a preminule su 2 osobe. Ukupno 1.956 osoba je preminulo od virusa COVID-19 u Švajcarskoj.\nTrenutno je prijavljeno 4.008 hospitalizacija pacijenata sa korona virusom i to u četiri Kantona – Ženeva (Genève), Vo (Vaud), Vale (Valais) i Cirih (Zürich).\nTagoviAktuelnocovid-19epidemijagraniceizdvojenokorona viruspandemijaradio bambisvajcarskasvetvestizaraza\n← Prethodni članak U Srpskoj 31, u FBiH 53 nova slučaja korona virusa! (Video)\nSledeći članak → Upozorenje Gradskog štaba na moguće poplave!


Sony daje dvije besplatne igre za Play Station svima! – STUDOMAT.ba\nU zdravom tijelu zdrav duh: Pročitajte savjete za zdrav život\nStudentski recepti: Pripremite brzi shake od kafe za efikasniju "borbu"...\nSony daje dvije besplatne igre za Play Station svima!\nU vremenu karantene, dobro je odmoriti mozak uz pokoji film ili videoigricu koji će nas zasigurno zabaviti i opustiti. Znajući to, kompanija Sony se pridružila onim kompanijama koje su se pokazale kao društveno najodgovornije i otključao neke igrice za svoje konzole koje se sada mogu skidati i besplatno!\nPriključujući se kampanji #ostanitekući Sony odlučio je da svima, koji imaju PlayStation 4 konzolu, podijeli potpuno besplatno dvije igre.\nNe morate imati PS Plus pretplatu da bi ste mogli skinuti igre na vaše konzole, napominju na zvaničnom web site-u.\nRadi se o Uncharted: The Nathan Drake Collection u koju su, zapravo, uključene tri igre, te o kolekciji Journey.\nBesplatan download je počeo 16. aprila i bit će dostupan sve do 5. maja.\n– Nezavisni programeri vitalni su za srce i dušu gaming zajednice i razumijemo poteškoće i financijske borbe s kojima se suočavaju mnogi manji igrački studiji. S tim u vezi SIE je razvio fond koji bi im pružio potporu za to vrijeme. Izdvojili smo 10 miliona dolara za podršku našim neovisnim razvojnim partnerima. Više informacija o fondu, uključujući kriterije za sudjelovanje, bit će dostupno uskoro.\nTijekom ovih dana socijalnog distanciranja, obožavatelji su se okrenuli igrama u trenucima predaha i uživanja. U Sony Interactive Entertainment imamo čast biti ti koji će donijeti ovu prijeko potrebnu zabavu. Znamo da je ovo samo jedan mali korak i zahvalni smo što možemo pružiti ovu podršku našim igračima, našim zajednicama i našim partnerima, naveli su iz Sony Interactive Entertainmenta.


Donald Tramp je još jednom „zablistao“, ovoga puta svojim izrazom šithol, a neko je to iskoristio kao sjajan marketinški potez. Američka kompanija za iznajmljivanje nekretnina Airbnb potrošila je čak 100.000 dolara za promociju šithol… »\nVujović: Banke su po definciji konzervativne\nMinistar finansija Dušan Vujović izrazio je očekivanje da će proces rešavanja problematičnih državnih preduzeća ući u završnu fazu. Vujović je novinarima, na marginama konferencije Juromani u Beču, na pitanje kako stoje stvari s… »\nBeograd -- Porodica Mijatović, iz Bačke Palanke, pre osam godina počela je da se bavi proizvodnjom lešnika, a tek za nekoliko godina očekuje pun rod tog jezgrastog voća. Kako tvrdi vlasnik zasada leske Miro Mijatović, a prenosi RTV, njih nije… »\nElitnim bečićkim hotelom Mediteran ubuduće će gazdovati podgorička kompanija Spencer&Hill, košarkaša Nikole Pekovića. Peković je odmah nakon knjiženja založio hotel za novi kredit od šest miliona evra, pišu crnogorski mediji. Pred Novu godinu… »\nMinistar finansija Makedonije Dragan Tevdovski ocenio je da je politička kriza završena i da sada može da se posveti ozbiljnim ekonomskim aktivnostima. On je, na marginama konferencije Juromani u Beču, rekao da je Makedonija dugoročno gledano želi… »\nSpavali na groblju zbog plata, rešenja još čekaju\nRadnici niške Gorice koji se bave pogrebnim uslugama već mesec dana svakodnevno jednosatnim štrajkom upozorenja ukazuju na brojne probleme u preduzeću. Odgovora nadležnih još nema. Uz boje uslove rada, radnici traže i da se preispita rad… »\nLeskovac -- Direktor Koridora Srbije Zoran Babić kazao je da se uveliko radi na Koridoru 10 kroz Grdeličku klisuru, da su ostali neki stari problemi, ali da se oni rešavaju. "Ostale su dve ploče na mostu Vrla kod Vladičinog Hana, spajamo i njega i to… »\nParovi često odluče da se razdvoje usred sezone praznika, ali ćute o tome kako ne bi uznemirili članove porodice. Međutim, i za to postoji rešenje, i neko je od toga napravio biznis. Sada, oni koji donesu takvu odluku ne moraju ni da izađu iz kuće… »


Probuđena nada | TEME | DW | 27.10.2011\nNa Samitu Evropske unije postignut je dogovor oko opširnog paketa mjera protiv evropske dužničke krize. To budi nadu, smatra u svom komentaru dopisnik DW-a iz Brisela Kristof Haselbah.\n...nakon niza sastanaka\nTo je trebalo da postane „Samit svih samita“, konačno rješenje za krizu evra. Proteklih godinu i po dana doživjeli smo krizne sastanke jedne za drugim, na kraju u sve kraćim razmacima. Svaki put je bilo rečeno - rezultat sada mora da ubijedi i tržišta. Kratko poslije toga, svaki put bi se raspravljalo o još većim sumama, drastičnijim mjerama, jer tržišta ipak nisu bila impresionirana.\nA ovog puta? Rijetko su na jednom sastanku bila toliko velika očekivanja od evropskih šefova država i vlada kao na ovom. Bila je to duga noć. Relativno brzo je na Samitu postignut dogovor o dokapitalizaciji banaka. Ali mnogo je teže išlo oko tzv. kreditne poluge Evropskog fonda za finansijsku stabilnost (EFSF), koja je u Njemačkoj proteklih dana bila veliko sporno pitanje.\nAli oko restrukturiranja dugova Grčkoj i učešća banaka pregovori su trajali satima. Sve dok to nije bilo razjašnjeno, beskorisni su bili dogovori oko drugih pitanja. Jer sve zavisi jedno od drugog, i samo cjelokupan paket može da riješi probleme. Tek oko 3:30h procurilo je da će banke - dobrovoljno - da odustanu od polovine njihovih potraživanja od Grčke.\nTo bi moglo da bude najmanje što je neophodno da Grčka ponovo može da udahne - istovremeno i krajnje na šta su banke bile spremne. Da li će paket ukupno ovog puta ubijediti tržišta, još nije sigurno.\nChristoph Hasselbach, dopisnik DW-a iz Brisela\nNajpre će se prije svega ponovo kupovati vrijeme. Ali to vrijeme je dragoceno. Ono se neizostavno mora iskoristiti za nezahvalan, ali neophodan posao konsolidacije u svakoj zemlji članici pojedinačno. Ipak, baš u tom smislu se na duplom Samitu u Briselu desilo nešto nevjerovatno: u nedjelju su Merkel, Sarkozi i drugi govorili Berluskoniji, koji važi za „nepopravljivog“" da mora odmah da sprovede reforme zarad spasa cijele evrozone. I eto, tri dana kasnije Berluskoniji je predstavio reformu penzijskog sistema. I ne samo to: Italija se sada čak obavezala na konkretno smanjenje dugova. Španija se obavezala na program sanacije.\nTo budi nadu. Jasno, bez pritiska politike i finansijskih tržišta ništa se ne bi desilo. I ako se ukupna situacija ponovo bude stabilizovala, brzo potom bi ponovo mogla da oslabi revnost prema reformama.\nZato je sada bitno da se stabilizuje posao konsolidacije i uzajamne kontrole zemalja evrozone. Promjene sporazuma bi za to sigurno bile najčistije rješenje. Ali one bi mogle da oduzmu mnogo vremena. Višegodišnje rasprave do Lisabonskog sporazuma prije djeluju zastrašujuće. One se mogu posmatrati kao dugoročni cilj. Ali sada se mora djelovati.\nAutor: Kristof Haselbah, Brisel\nTagovi EU, euro-zona, Fond za stabilizaciju eura


Kragujevac: Otkazi zbog koronavirusa\nDruštvo Autor:Aleksandra Petrović21. mar. 202014:57\nFoto: Aleksandra Petrović\nPosle uvođenja vanrednog stanja, prvi na udaru od smanjenog obima posla a samim tim i prihoda su hotelijeri, ugostitelji i trgovci.\nZaposlenima u ovim delatnostima uručeni su i prvi otkazi, a otpušteni radnici sada imaju i dodatnu glavobolju, jer ne mogu da se prijave na tržište rada, pošto je Nacionalna služba za zapošljavanje obustavila neposredan rad sa klijentima. Sindikalci kažu da bi država trebalo da interveniše i poslodavce stimuliše sa minimalnom zaradom po radniku.\nRecepcioner u kragujevačkom hotelu „Šumarice“, koji je želeo da ostane anoniman, za portal Nova.rs govori svoje iskustvo o otkazu koji je dobio.\n„Prvo sam preko viber grupe obavešten da se ukida treća smena, a kasnije su me pozvali u direkciju da potpišem rešenje o raskidu ugovora o radu. Ja nisam jedini koji je u tom trenutku dobio otkaz, znam za još najmanje dvoje kolega koji su pozvani da potpišu isto rešenje.\nKragujevac / Foto: Aleksandra Petrović\nPotpisao sam tri primerka, a kada sam tražio da mi daju moj, rečeno mi je da će mi ga da dati prilikom isplate zaostale zarade. Takođe, rekli su mi i da postoji mogućnost da se vratim na posao kada sve ovo sa virusom prođe, ali ja više nemam poverenja u poslodavca koji me je ostavio na cedilu kada mi je bilo najpotrebnije“, kaže ovaj otpušteni recepcioner.\nMarjanović: Skoro svi zaposleni su na odmoru\nKroz Kragujevac se brzo proširila vest da zaposleni u hotelima ostaju bez posla. Poznati kragujevački ugostitelj i vlasnik hotela „Šumarice“ i „Zelengora“,Milenko Marjanović za portal Nova.rs, negira gradske priče.\n„Tačno je da su neki radnici dobili otkaz, ali smo mi to odmah povukli, kada je Vlada apelovala na poslodavce da ne otpuštaju radnike. Možete sve da proverite u Fondu PIO, nikoga nismo odjavili. Od 120 zaposlenih, samo je 20 trenutno angažovano, a 100 radnika smo uputili na godišnji odmor i svima će biti isplaćene zarade“, kaže Marjanović.\nOsim zaposlenih u ugostiteljstvu, vanredno stanje pogodilo je i radnike u trgovini. Bez posla je nedavno ostala i Bojana Ć. koja je imala ugovor na odredjeno vreme u jednoj prodavnici polovne odeće.\n„Meni je poslodavac saopštio da zatvara radnju i da ’od sutra’ više ne dolazim na posao. Ja sada imam problem jer ne mogu da se prijavim na Biro, a ne znam ni kada će mi biti isplaćen zarađeni novac“, kaže Bojana.\nSindikat: Država treba da subvencioniše poslodavce\nKoliko je radnika u Kragujevcu ostalo bez posla i da li je bilo prijava Inspekciji rada nismo mogli da saznamo, jer su nas iz Inspekcija za sve informacije uputili na resorno ministarstvo. Međutim, u Savezu samostalnih sindikata Kragujevca, kažu da imaju informacije da zaposleni u delatnostima čije je poslovanje ugroženo zbog vanrednog stanja, dobijaju otkaze.\n„Otkaza ima, tamo gde nema sindikata. Upoznati smo da je tokom vanrednog stanja više desetina radnika u Kragujevcu dobilo otkaze, pre svega u trgovini i ugostiteljstvu. Otpuštenim radnicima sada dodatno predstavlja problem i to što ne mogu da se prijave na evidenciju Nacionalne službe za zapošljavanje i ostvare pravo na zdravstveno osiguranje i nadoknadu“, kaže Jugoslav Ristić, predsednik Saveza Samostalnih sindikata Kragujevca.\n„Mislim da bi u ovom trenutku država trebalo da stimuliše poslodavce, tako što bi uplaćivala minimalnu zaradu za svakog radnika, dok ne prodje epidemija. To je, recimo, urađeno u Hrvatskoj“, dodaje on.\nOdgovora države na otpuštanja u privatnom sektoru još uvek nema.\nZa sada je poslodavcima upućen samo apel da budu solidarni i da ne otpuštaju radnike dok traje vanredno stanje. Međutim, ovaj apel nije i obavezujući.\nU Sindikatu smatraju da je poslodavcima potrebna konkretna finansijska podrška, jer radnicima ne znači mnogo da imaju rešenje samo na papiru, a da pri tom nemaju nikakva mesečna primanja.


DA LI VAKCINA PROTIV COVID-19 UTIČE NA MESEČNI CIKLUS? - Šansa za roditeljstvo\nCORONA VIRUSNOVOSTI IZ VTO SVETASVE ŠTO STE ŽELELI DA ZNATE O…U FOKUSU INTERESOVANJA\nIako je vakcinacija protiv COVID-19 počela još krajem 2020, i dalje su prisutne brojne sumnje u vezi sa njenim posledicama. Tako je sprovedeno zajedničko istraživanje u vezi sa tim da li su moguće promene u mesečnom ciklusu žena nakon vakcine protiv COVID-19.\nPojedine žene su dobile obilnu menstruaciju nekoliko dana nakon što su primile drugu dozu vakcine protiv COVID-19, ali nisu odmah pomislile da postoji veza između toga. Neke od njih nisu imale menstruaciju više od godinu i po dana, pa je ciklus bio iznenađenje. Ali, nisu razmišljale o vezi između vakcine i menstruacije sve dok se nije pojavila objava na jednoj društvenoj mreži.\nRadi se o postu jedne vanredne univerzitetske profesorke, koja je u aprilu objavila novo istraživanje koje vodi kako bi katalogisala menstrualna iskustva žena nakon primanja vakcine protiv COVID-19.\nU ovom istraživanju je učestvovalo je više od 25.000 žena, kroz upitnik. Međutim, uočljiva su samo svedočenja, bez konkretnijih dokaza, o promenama u menstrualnom ciklusu nakon vakcine protiv COVID-19, a stručnjaci naglašavaju da se ne treba plašiti takvih posledica vakcine, te zbog toga ne treba odustajati od vakcinisanja.\nJedna od organizatorki ovog istraživanja je iznela svoje iskustvo u objavi na jednoj društvenoj mreži u februaru, nakon što je primila prvu dozu vakcine i nakon toga je mnoštvo žena odgovorilo u komentarima i pisale o sopstvenim iskustvima.\nJedna korisnica društvenih mreža napisala je: „Godinama nisam imala menstruaciju i otprilike sam 3 nedelje od svog drugog vakcinisanja dobila ciklus sa jakim izlivima zbog kojih sam poludela, ali sad vidim da nisam jedina. Ovo je ludo.” Druga je odgovorila: „Dve nedelje je tačno prošlo nakon druge vakcine, moj je ciklus započeo 12 dana ranije i teži je nego oni u poslednje tri godine.”\nMeđutim, iskustva su različita i istraživanje je pokazalo da je mnogo žena imalo slična zapažanja li i mnogo onih koje nisu primetile niakvu promenu u ciklusu a i neki odrežni broj je imalo suprotno iskustvo – oskudan ciklus ili ciklus bez krvarenja.\nIako će studija proučavati sve ove pojave, ona neće moći da utvrdi uzrok i posledice. Ovo iastraživanje, ipak, ne može ništa reći o tome koje su pojave prisutne u većem broju a ono što može da prikaže jeste to na šta će se odnositi sledeće istraživanje koje može odvesti do eventualnih podataka i informacija da li vakcina protiv kovida zaista utiče na ciklus žene.\nMnogi doktori u svojoj praksi ne vide način na koji bi vakcina protiv COVID-19 mogla uticati na menstruaciju. Mnogi misle da ne postoji biološki mehanizam koji omogućava vezu izmežu vakcine i ciklusa i smatra se da žene možda normalne menstrualne bolove ili obilnije krvarenje povezuju sa vakcinacijom iako bi možda sve to imale i da nisu vakcinisane.\nKao što je poznato, krvarenje, van ciklusa ili obilniji ciklus se može desiti iu mnoštva razloga, zavisi od starosti žene i njene hormonske slike i zaista je teško izolovati tačan razlog tome ali pojedini lekari smatraju da bi vakcina mogla izazvati hormonski skok pa bi tako mogla uticati na ciklus. Ako se takvi ciklusi nastave u periodu nakon vakcinacije verovatznije je da je reč o nečem drugom.\nLekari koji su učestvovali u ovom istraživanju savetuju da se žene obrate lekaru u slučaju zabrinjavajućih simptoma sa akcentom na ženama koje su u postemenopauzi.\nUkoliko imate bilo koje pitanje možete kontaktirati Centar za vantelesnu oplodnju na 0800 333 030 ili direktno Udruženje Šansa za roditeljstvo na 061 624 5224.\nDA LI VAKCINA PROTIV COVID-19 UTIČE NA MESEČNI CIKLUS? was last modified: October 14th, 2021 by Vesna Kojovic


Kvaliteta fotografija na budućim modelima iPhonea trebala bi biti fantastična | Jabuka.tv\nNedavno je na YouTubeu objavljen videozapis u kojem je uspoređena kvaliteta fotografija snimljenih s posljednjom generacijom iPhonea te profesionalnog fotoaparata čija cijena s objektivom iznosi 7.500 tisuća dolara.\niPhone, naravno, profesionalnim fotografima neće zamijeniti uređaje koje dosad koriste, no kvaliteta fotografija za jedan telefon zaista je na zavidnoj razini. S odličnim fotografskim sposobnostima mogu se pohvaliti i brojni drugi top-modeli pametnih telefona te današnji telefoni imaju po 3-4 stražnje kamere, pri čemu na nekim najnovijim modelima rezolucija glavne kamere već prelazi 100MP, prenosi Zimo.co.\nŠto se iPhonea i njegovih fotografskih sposobnosti tiče, u budućnosti možemo očekivati još kvalitetnije fotografije s još boljim prikazom boja, za što bi se trebala pobrinuti tehnologija kompanije koju su nedavno preuzeli. Kako prenose tehnološki mediji, Apple je preuzeo britansku kompaniju Spectral Edge koja razvija tehnologiju koja “izvlači” još više detalja iz snimljenih fotografija.\nSpectral Edge kombinira “patentiranu Image Fusion tehnologiju s dubinskim učenjem” i omogućuje snimanje fotografija s još preciznijim i jasnijim prikazom boja.\nTo se postiže snimanjem infracrvenih slika i njihovim spajanjem sa standardnim fotografijama, a kakav bi rezultat takva tehnologija mogla ostvariti i kakve će fotografije omogućiti, možda ćemo vidjeti već sljedećeg rujna, kada Apple predstaviti novu generaciju iPhonea, piše Apple Insider.\niphone kvaliteta slike tehnologija


Tržišno rešenje: Izbori 2017\nat Sunday, June 19, 2016 posted by Aleksandar Stevanović\nPredsednicki: 2017 Nikolic, 2022 Vucic.\nBg: 2017 - SNS jedva.\nParlamentarni, 2020 SNS gubi znatan deo podrske i jedva pravi vladu. 2024 SNS gubi vlast.\nOd ostalih, jedino DJB u porastu u narednih par godina, naravno ne za aleksandrovih +200% godisnje.\nVec smo na 8,5%.\nJel istina da će Saša Janković da se kandiduje za predsednika? Načuo sam to negde...\n- DJB vec prilikom osnivanja stranke svoje funkcionere i funkcionerke treba da bira neposredno, kao temelj za neki buduci rast.\n- DJB ce verovatno rasti mada tesko do 20% do izbora 2017, sto necemo ni znati jer u ovom momentu ne postoji ama bas nista sto bi ukazivalo da ce biti parlamentarnih izbora.\n- Pitanje je da li ce biti i gradskih, a ako ih bude, stranke građanske orijentacije treba da se povuku i da za zajedno sa pokretom Ne davimo beograd naprave jednu građansku listu na kojoj bi bili pojedinci i pojedinke iz različitih građanskih opcija. Bez bilo kakvih Dveri, DSS-a i ostalih pokreta koji ne prihvataju osnovne tekovine moderne civilizacije. Ta lista ne bi mogla da dobije vecinu na gradskim izborima ali bi mogla da osvoji do 40% glasova i bude najjača u gradskom parlamentu.\n- Jedina šansa postoji na predsedničkim izborima. Ali, ukoliko se umeša Jeremić i istroluje celu priču, ruski blok će verovatno imati 2 kandidata u II krugu, pa ce biti svejedno ko pobedi, Toma ili Jeremić.\n- Ne postoji ništa što bi ukazivalo da će Vučić biti predsednički kandidat.\nZa Vucica bi bio neshvatljivo glup potez da se kandiduje za predsednika, a on (stogod o njemu mislili), ipak nije glup covek. Sem toga, dosadasnje iskustvo pokazuje da, za razliku od prethodnih srbijanskih diktatora, Vucic svoje savetnike (Blera ili koga god vec) slusa kad se radi o strateskim potezima. Tako da je pocetna premisa teksta vise opozicioni fantazm nego bilo kakva racionalna analiza.\nA neutemeljeni antropoloski optimizam u pogledu rasta opozicije je prilicno dirljiv.\nRazocaran, posto sns pobedjuje onda cu glasati za njih, zasto da bacam glas na nekoga drugog(a mislio sam) kad po prognozi sve isto\nBranko Todorovic said...\nA sta ce biti triger za raspisivanje parlamentarnih izbora?\nNi meni nije jasno zasto bi se odrzali parlamentarni izbori ukoliko na predsednickim pobedi kandidat koga podrzi Vucic.\n1. Bice samo predsednickih izbora.\n2. Pobedice Vucic ubedljivo, Vujovic ili slican mmf hitmen ce biti premijer.\n3. Djb ce na sl.izborima imati 10ak odsto i nista nece moci sa tim.\nTriger je vec povukao sam Vucic. Nisam nikad video da je neko sam sebe uspeo tako da urnise za dva meseca i u Srbiji i van nje.\nСтевановићу, ова прогноза је под претпоставком да избори не буду покрадени? Или сте у обзир узели и крађу при анализи?\nNeće ih moći pokrasti. Do sledećih izbora ćemo sami pokriti sva biračka mesta kvalifikovanim kontrolorima i mobilnim timovima.\npera peric said...\nKo god pobedio mi smo ga najebali a bojim se zorana ce biti predsednik..A vucic ce vladati srbijom 15 god ukupno na sta cemo se debelo kajati ukoliko uskoro ne reagujemo i bojkotujeno njihove pisljive izbore,shvatite nista se ne pitate..


CINCARI.ORG - BRAĆA MANAKI ILI POKRETNE SLIKE BALKANA\nBRAĆA MANAKI ILI POKRETNE SLIKE BALKANA\nPioniri filma i fotografije na Balkanu braća Janaki (roden u Avdali 1878. - umro u Solunu 1954.) i Milton (roden u Avdali 1882. - umro u Bitolju 1964.), potiču iz cincarske porodice iz mesta Avdale u blizini Gravene u današnjoj Grčkoj. Poznato je da je famili ja posedovala velika, brojna stada ovaca koja su bila i osnov jakog ekonomskog statusa Manakijevih, koji su samo uvećali baveći se finansijskim poslovima.\nRano su počeli da se interesuju za fotografiju i svoj prvi fotografski atelje otvorili su u Janjini, glavnom epirskom gradu koji je radio od 1884. do 1904. kada u Bitolju, u njegovoj Šarenoj ulici, otpocinje sa radom drugi po redu atelje pod imenom „Atelje za umetničku fotografiju”. Te iste godine Milton u Londonu kupuje kameru tipa „Bioskope”. Braća Manaki imali su status zvaničnih fotografa srpskog, rumunskog i turskog dvora. Poznate su fotografije koje su obišle ceo svet na kojima se vide turski sultan i srpski kralj prilikom njihove posete Bitolju. U Bitolju su Janaki i Milton osnovali i prvi bioskop na otvorenom, a 15. septembra 1923. godine počinju da se prikazuju filmovi i u sali.\nBitolj, 1948. Milton Manaki (drugi red sredina) zajedno sa mladim vojnicima i njihovim roditeljima iz sela Lokve\nVelikanima filmske umetnosti u čast u Bitolju, Makedonija, danas se svake godine održava Međunarodni filmski festival „Braća Manaki”.\nCelokupan bogat arhiv braće Manaki predat je 1955. jugoslovenskom državnom arhivu. Pored mnogih podataka o životu i radu prvih balkanskih kinematografa postoje zanimljivi podaci o kojima se zna sasvim malo. To se pre svega odnosi na susrete Miltona Manakija sa pojedincima rumunske etničke zajednice iz srpskog Banata koji su služili vojni rok u Bitolju odmah nakon Drugog svetskog rata, kao i poseta Miltona Manakija roditeljima vojnika koji su ga posećivali i družili se sa njim u Bitolju.\nU to vreme malo je pripadnika rumunske za jednice u našem Banatu znalo o Manakijevima. Mladići iz južno banatskih sela raspoređeni da služe vojni rok u Bitolju posle nekog vremena čuli su da u gradu ima Cincara ili Rumuna sa kojima se mogu sporazumevati na njihovom mater njem jeziku i počeli su da odlaze prvo u fotografski atelje starog Miltona koji ih je fotografisao u vojničkim uniformama, a kasnije, odlazili i kod njega u kuću, najviše nedeljom posle podne za vreme dozvoljenog izlaska iz kasarne. Pricali su Miltonu ko ji ih je pažljivo i sa interesovanjem slušao, o svojim selima u Banatu, o životu i poslovima kojima su se bavili, o atmosferi i prilikama u Vojvodini, o kulturnom životu rumunske zajednice.\nMilton Manaki je tada saznao da u Vršcu postoji kulturno društvo Rumuna, novine na rumunskom jeziku pa cak i profesionalno pozorište koje postavlja na scenu Nušica čiji je režiser Nikolaje Bokšan. Milton Manaki mu je ubrzo poslao sledece pismo i fotografiju Branislava Nušica:\n„Bitola, 6. II 951\nDragi Gospodine Nikolae Bokšan\nDanas sam video i pročitao u časopisu Libertatea na koji sam pretplaćen.\nPrimite moje čestitke i radujem se kada vidim da se naša braća Rumuni iz Banata kulturno razvijaju. Čitajući da ste Vi režiser komedije Gospođa Ministarka, šaljem Vam jednu sliku Branislava Nušica kao znak podsecanja da je i on našeg rumunskog roda iz Kli sure, čista rumunska opština. Ova slika datira iz 1912.-1913. godine kada je bio načelnik u našem gradu Bitola, i to je jedina nje gova slika kada sam ga slikao u zvaničnoj uniformi, ali ima i slike gde sam ga slikao u civilnom odelu kada je bio srpski konzul u Turskoj.\nNa praviću Vam 2 velike da imate za vašu kancelariju.\nIako vas ne poznajem lično, imam čast da vam pišem i da vam če stitam iz sveg srca jer ja sam Rumun i kada vidim ili čitam da Rumuni napreduju u kulturi, ja se radujem i srce mi igra od radosti?\nPišem vam da sam Rumun, fotograf, i fotokinematograf, i da sam za svog života naslikao puno slika i radio puno filmova u periodu od 40-50 godina. Svi kostimi i svi filmovi iz našeg grada su iz prošlosti. Možda ste čitali po novinama ili ste videli neki film o sultanu kada je bio ovde u Bitoli 1911. To je moj film, igra se u celoj Jugoslaviji? Molim vas da primite puno toplih pozdrava?\nMilton Manakia, Bitola”\nOd Nikolaja Bokšana pismo i Nušićeva slika stigli su kod Kirila Pauca - Nejka iz Kuštilja, a posle njegove smrti ova dokumenta su došla kod učitelja Jonela Konrada iz Vršca, rođaka Kirila Pauce. Dokumenta su objavljena, bez ijedne intervencije, od strane gospodina Kornela Mate, novinara časopisa „Libertatea” od 2. februara 1991. godine.\nSećanja o posetama Miltonu Manakiju u njegovoj kući čuo sam pre mnogo godina i od pokojnog novinara i pisca Simiona Dragucua, koji je pominjao svoje česte posete kuci Miltona Manakija kao i mnogobrojne posete Rumunskom groblju u Bitolju.\nKasnije sam čitao i neka sećanja Jona Velica iz Uzdina (o kojima je pisao i prof dr Gligor Popi), zatim veoma zanimljiv tekst gospodina Severa Šdikua koji je služio vojsku u Bitolju u periodu od 1951. do 1952., objavljen u uzdinskom glasilu „Ti biskus” pod naslovom „ Novi doprinosi biografiji Miltona Manakija”\n- „ Za mene, od prve posete, radionica Miltona Manakija je postala najzanimljivija atrakcija. Usledile su i posete sa dugim i zanimljivim razgovorima. Satima smo listali albume sa slikama – portreti zvanicnika i drugih važnih ljudi, trgovaca, zanatlija i seljaka iz okolnih sela, lekara, inženjera, arhitekata i profesora... Mnogi su bili Cincari. Drugim prilikama, gledali smo dokumentarne filmove braće Manaki gde su zabeleženi važni dogadaji tih vremena. Komentari maestra Manakija o značajnim dogadajima bili su fascinantni (...). U sećanju rado čuvam izgled jednog staca, zvali smo ga Papokoči, bio je slavni pri povedac i dobar poznavalac istorije Cincara(i Rumuna) iz Makedonije.”\nGospodin Sever Šdiku pominje još jedan zanimljiv detalj\n– „ Stari Papokoči ali i maestro Milton Manaki, pricali su mi i o službama i religioznim aktivnostima koje su bile organizovane u krugu Svete crkve, kada je u periodu od 1. juna 1937. do 1. septembra 1939. sa puno entuzijazma obavljao crkvenu službu, tada mladi sveštenik, danas preminuli, neprežaljeni Tiberiu Šdiku, paroh iz Grebenca” (inače ujak Severa Šdikua) .\nProfesor Jon Sfera, bivši direktor osnovne škole iz Lokava, pisao je o Miltonu Manakiju objavljujuci i jednu fotografiju, gde pominje posetu starog Miltona, koja je trajala deset dana, selu Lokve, u jesen 1950. Milton Manaki je tada bio gost porodice Pintor ali i niza drugih lokvanaca medu kojima su Jon Getejanca i Jovan Sfera, koji su služili vojsku u Bitolju i bili česti posetioci kuce Manakijevih. Detaljniji podaci o „vojnicima iz Lokava” i o njihovim roditeljima koji su poznavali i posećivali Miltona Manakija, nalaze se u monografiji sela Lokve autora Pante Badžua i Pavela Getejanca.\n(Ovaj tekst je odlomak iz većeg teksta pod na zivom „Braća Manaki ili pokretne slike na Balkanu” autora Mariana Tuguja” sa komentarima i dopunama Simeona Lazarjana za nedeljnik „Libertatea” iz Pančeva)\nSa rumunskog prevela Marina Ankajcan


ČUVARI SRPSKIH OGNJIŠTA NA KOSOVU: Stigla pomoć za baba Rosu i deda Sandu iz Kosovske Vitine (FOTO) | Serbiantimes.info\nPoslednji Srbin povratnik preminuo je na svetoj srpskoj zemlji u Dečanima na Kosovu i Metohiji, a da naši stari ne bi živeli u katastrofalnim uslovima i usamljeni potrudili su se mladi iz humanitarne organizacije “Od srca Srbije” u Kosovskoj Vitini. Iako postoje tek dva meseca, oni su pandemijske dane nesebično iskoristili kako bi pomogli Rosi Nikolić (84) i deda Sandi (86).\nOna je raseljeno lice, prognana iz svog doma u Kosovskoj Vitini za vreme pogroma 17. marta 2004. godine, od kada u nehumanim uslovima živi kao podstanar u selu Vrbovcu.\nNEUSLOVNO ZA ŽIVOT: Čuvaju srpska ognjišta na KiM\n“Rosa živi sama, suprug joj je preminuo pre par godina. Babi je nedostajao frižider i zamrzivač. Nije imala gde da čuva hranu, a letnji meseci su pred nama. Takođe smo joj obezbedili i šporet, kao i osnovne životne namirnice. Sada mirno može da dočeka leto”, objašnjava humani četverac koji stoji iza organizacije.\nDEDA SANDA: Leksraki pregled tokom pandemijskih dana\nDeda Sanda je takođe dobio preko potrebnu pomoć. Njemu je renovirana soba u kojoj je boravio, a nisu zaboravili ni na zdravstveno stanje Srbina.\nNOV FRIŽIDER: Sada će moći da čuva svoje namirnice\n“Doneli smo mu osnovne potrepštine, kao i namirnice koje je sam zatražio. Iz Eparhije raško-prizrenske donirali su nameštaj za sobu, kućnu hemiju, i sve što će dedi koristiti u narednom periodu. Iz Gračanice je stigla pomoć u vidu odeće, hrane i novca. Prostoriju su dobrovoljno renovirali Staniša Jerinić i Saša Maksimović iz susednog sela Grnčar, za koju se, kao prvi donator, javio Srđan Maksimović. Takođe, imajući u vidu Sandino zdravstveno stanje, naša organizacija je pozvala doktora Gorana Stojkovića iz ambulante u Vrbovcu, koji se bezpogovorno, sa svojim timom, odazvao i obavio lekarski pregled”, objašnjava Uroš Stefanović, jedan od članova organizacije.\nZAMENA DRVENARIJE: Novi proozori u domu deda Sande\nU Kosovskom Pomoravlju, inače, živi oko 45.000 Srba, a postoje samo dve organizacije humanitarnog tipa koje se bore za naš narod.\nSTIGAO I NAMEŠTAJ: Osnovne potrepštine\nIz “Od srca Srbije” poručuju da im je cilj da našim ljudima u južnoj pokrajini poboljšaju kvalitet života, normalizuju uslove za dalji opstanak na KiM i da iznova “sine jarko sunce sa Kosova” u svim domovima, u kojima je privremeno zatajilo.\nTEKST: Serbian Times FOTO: Od srca Srbije\nRelated Topics:KosovopomoćKiMpovratnicihumanitarna organizacija Od srca Srbije


Berberin u salonima lepote (već od 50 RSD) - termini, slike i iskustva - SrediMe\nBerberin u salonima lepote\nPronašli smo 44 salona koji odgovaraju izabranim uslovima za zakazivanje termina\nFantastično 9.8143 utisaka\nFantastično 9.6231 utisaka\nForbice Barber Shop\nFrizersko - kozmetički salon - Stojana Aralice 67, Beograd\nSkraćivanje manje brade makazama i mašinicom\nFantastično 9.6159 utisaka\nBerberin - Sve što treba da znate\nNajbolji saloni za Muški frizeri (Berberin) u celoj Srbiji\nTreba Vam muški frizeri (berberin) u celoj Srbiji i tražite najbolji ili najpovoljniji salon? Mi imamo najveći izbor izvrsnih salona koji čekaju na Vas! Za svaki budžet muški frizeri (berberin). Pronađite salone, uporedite cene, utiske korisnika i usluge i zakažite svoj termin za muški frizeri (berberin) u celoj Srbiji na najlakši način. Ako tražite najbolje cene, svakako proverite i trenutne popuste i promocije u salonima na SrediMe.\nKoji sve nudi uslugu berberin?\nNa ovoj strani su izlistani trenutno top saloni koji nude ovu uslugu, prema ocenama korisnika i raspoloživosti termina. Za celu listu svih salona koji rade uslugu berberin u vašem gradu, prvo izaberite svoj grad i eventualno nakon toga dodatne filtere lokacije ili cene.\nDa li mogu zakazati berberin blizu mene na SrediMe?\nSrediMe je dostupan u više gradova i nudi salone lepote u raznim delovima grada, sa fokusom na centar grada, ali imamo i salone u skoro svim delovima grada. Izaberite prvo svoj grad, a potom u filterima možete detaljnije naći oblasti u blizini Vas koji nude uslugu berberin. Ukoliko vam je lokacija najvažniji faktor, nakon izbora grada izaberite prikaz salona na mapi.\nKako da pronađem najbolji salon za uslugu berberin u blizini?\nSrediMe se fokusira na rad sa najboljim salonima, a svaki salon ima svoje specijalnosti. Skoro da nema salona koji je najbolji u svemu, a još da je i najbliži vašoj lokaciji. Zato je najbolje izabrati prvo vaš grad na SrediMe, potom konkretnu uslugu lepote koju želite da obavite, npr. berberin, a potom ćete dobiti salone koji su rangirani po ocenama izvođenja tog tipa usluga, kao i prema zadovoljstvu klijenata, cenama, pouzdanosti i naravno raspoloživosti slobodnih termina.\nKoliko košta usluga berberin u salonima?\nKod usluga lepote i zdravlja, cena ne bi trebala da bude prvi parametar koji gledate kada birate salon, jer cena može značajno da varira u zavisnosti od kvaliteta preparata, aparature, iskustva zaposlenih, trajanja procedure, ali i lokacije salona. Prosečna cena za uslugu berberin u svim salonima na SrediMe je trenutno 461,61 RSD, idući od najniže cene od 50 RSD, pa sve do 3.400 RSD. Ukoliko imate neki budžet u koji morate da se uklopite, možete koristiti filter cena nakon što izaberete svoj grad.\nGde mogu da vidim salone sa popustom za uslugu berberin u mom gradu?\nSvi saloni trenutno daju popuste za cenu usluge berberin u vašem gradu se mogu pronaći tako da izaberete svoj grad, a potom u fiterima na vrhu ekrana izaberete opciju "Samo sa popustom" i dobićete listu salona koji trenutno nude berberin sa popustom i iznos popusta.\nKako da nađem slobodne termine za uslugu berberin u nekom salonu?


NOVO "LUDILO" NIKA KIRJOSA Ustao protiv teniskog stručnjaka, pa opleo: To igrač mora da shvati sam, A NE OVAKO - Sportal\nVl.K. - Vest objavljena: 18:09 - 23.06.2022\nNaime, krovna teniska organizacija (ATP) najavila je mogućnost da se igračima ubuduće dozvoli takozvani “koučing”, odnosno da će treneri imati dozvolu da tokom meča sufliraju svojim pulenima i daju im savete.\nOva odluka bi posle određenih testova mogla da bude definitivno usvojena, a to se nije dopalo mnogim teniserima.\nMeđu prvima se na ovu temu javno oglasili čuveni teniski trener Patrik Muratoglu, koji je sukobio mišljenja sa Nikom Kirjosom.\n- Čestitam ATP-u što je konačno 'legalizovao' ono što se dešava skoro na svakom meču u prethodnoj deceniji- napisao je Muratoglu.\nNa Tvit poznatog stručnjaka nadovezao se i nestašni dečko tenisa, Nik Kirjos, koji je izrazio neslaganje njegovom konstatacijom.\n- Ne slažem se . Gubi se jedna od unikatnih osobina koju nema nijedan drugi sport. Igrač mora da shvati stvari sam, to je lepota tenisa. Šta će se dogoditi ako vrhunski igrač igra protiv nižerangiranog tenisera koji nema novac za trenera? - zapitao se Kirjos.\nO ovoj temi će se svakako naširoko raspravljati narednih dana.\n07:29 - 21.06.2022\nOsaka osnovala agenciju, Kirjos prvi član: "Uvek sam stvari radio na različit način"\nAustralijski teniser Nik Kirjos postaće prvi član sportske agencije EVOLVE, čiji je osnivač gren slem šampionka Naomi Osaka.\nPatrik Muratoglu Nik Kirjos


Iz Uprave policije saopštili su da je opsežnom policijskom akcijom realizovan međunarodni predmet kodnog naziva "MIG" kojim je koordiniralo Specijalno državno tužilaštvo\n29815 pregleda\t11 komentar(a)\nPolicija je kod njih pronašla i oduzela više od 100 bankovnih kartica, desetine SIM kartica, devet mobilnih telefona, dva luksuzna vozila čija vrijednost iznosi oko 100.000 eura, oko 3.000 eura gotovog novca, tri lap topa...\nIz Uprave policije saopštili su da je opsežnom policijskom akcijom realizovan međunarodni predmet kodnog naziva "MIG" kojim je koordiniralo Specijalno državno tužilaštvo.\nMeđunarodna akcija policijskih istražitelja Crne Gore i Republike Moldavije uspješno sprovedena. U 🇲🇪 uhapšene dvije osobe zbog pranja novca. Ovo je još jedan primjer odlične saradnje @PolicijaCG sa međunarodnim partnerskim službama. @CSCWB_IPA2019 #SELEChttps://t.co/cxr8ip1Bdl pic.twitter.com/A5j3UFk75d\n"Rad na predmetu započet je u julu 2020. godine, u saradnji sa Policijom i Specijalnim tužilaštvom Republike Moldavije, SELEC Centrom iz Bukurešta i uz podršku EU Programa pomoći IPA2019 Western Balkans. U okviru rada na predmetu „MIG“, Crna Gora je po prvi put potpisala Sporazum o zajedničkom istražnom timu sa drugom državom. Sporazum je potpisan između Vrhovnog tužilaštva Crne Gore i Vrhovnog tužilaštva Moldavije, a članovi tima su bili postupajući specijalni tužioci i policijski službenici Sektora za borbu protiv kriminala Crne Gore i Sektora za organizovani kriminal Republike Moldavije", piše u saopštenju.\n"Izvršen je pretres na 15 lokacija, u dvije zemlje istovremeno, od čega četiri pretresa u Crnoj Gori... U Moldaviji su lišena slobode četiri lica za koja se sumnja da su članovi organizovane kriminalne grupe, koja je u periodu od 2018. godine vršila krijumčarenje i distribuciju više vrsta sintetičkih droga na teritoriji Kišinjeva i šire".\n"Današnjim pretresima u Moldaviji, pronađeno je i oduzeto oko tri kilograma tableta sa liste opijata - Alpha PVP. Pored službenika Sektora za borbu protiv kriminala - Specijalnog policijskog odjeljenja, Odsjeka za borbu protiv krijumčarenja droge i Odsjeka za operativnu podršku, u realizaciji predmeta su učestvovali i službenici Sektora za finansijsko obavještajne poslove, kao i službenici Centra bezbijednosti Bar. M.I. i E.I. će uz krivičnu prijavu biti sprovedeni nadležnom tužiocu u Specijalnom državnom tužilaštvu. Sprovođenje i realizacija ovog predmeta, a naročito potpisivanje Sporazuma i rad u Zajedničkom istražnom timu, su još jedan primjer odlične međunarodne saradnje Uprave policije sa međunarodnim partnerskim službama, kao i odlične saradnje Specijalnog državnog tužilaštva sa tužilaštvima drugih zemalja", kazali su iz UP.\nSpecijalno tužilaštvoUprava policijepolicijaBarMoldavijaMaksim LakubovskiEkatarina Lakubovski


IPhone 7 u prodaji 7. oktobra | Kamatica\nPočetna > vest > IPhone 7 u prodaji 7. oktobra\nIPhone 7 u prodaji 7. oktobra\nTekst objavljen: 02.10.2016 17:30\nKorisnici MTS i Telenora će 7. oktobra moći da rezervišu svoje telefone, a iz VIP-a kađu da će u prodaji kod njih biti od 14. oktobra.\n"Uz novi sistem kamera, impresivne stereo zvučnike, kao i bateriju unapređenih performansi,iPhone 7 i iPhone 7 plus napravljeni su za sve zaljubljenike u moderne tehnologije koji žele najbolje od svog mobilnog uređaja", kaže se u saopštenju Telenora.\nOvaj operater je saopštio da će biti dostupni uz pakete, kao i uz kredit, bez kamate, počevši od 14. oktobra, 2016.\nprodaja telefona mobile vip MTS telenor iPhone 7


Opel Astra Sports Tourer 1.4 100 vs Chevrolet Cruze SW 1.4 Turbo - AutoManijak\nPOČETNA strana :: poređenje :: Opel Astra Sports Tourer 1.4 100 vs Chevrolet Cruze SW 1.4 Turbo\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju mali porodični automobil i koriste oblik karoserije karavan sa 5 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Oba motora potpisuje Opel. Ispod haube prvog se nalazi motor koji je razvio 4-cilindrični agregat sa 16 ventila i 100ks , dok je drugi 4-cilindrični agregat sa 16 ventila i 140ks .\nOba automobila su bila podvrgnuta Euro NCAP (European New Car Assessment Programme) testiranju, pri čemu je i jednom i drugom dodeljen podjednak broj zvezdica za bezbednost. Osim toga, dobro bi bilo pažljivo ispitati i ostale činjenice vezane za bezbednost. Oba vozila predstavljaju mali porodični automobil, što u principu znači neku osrednju poziciju kada je u pitanju bezbednost, ali nam to ne pomaže preterano da se odlučimo za jedno od njih. Nasuprot tome, ukoliko govorimo o masi vozila - podatku koji ne možemo isključiti iz priče, američki automobil nudi marginalnu razliku od 9% više metala.\nChevrolet je daleko agilniji automobil i dostiže 100km/h za 5 sekundi manje od svog konkurenta. Pritom ubrzava sve do 200 kilometara na čas, 25km/h više nego što to čini konkurentski automobil. Kada pričamo o štedljivosti stvari deluju prilično slično za oba vozila, trošeći u proseku 5.9 litara goriva na 100 kilometara (48 milja po galonu), u kombinovanom režimu vožnje.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, američki automobil pruža nešto viši nivo ukupne bezbednosti. Stvari se nastavljaju u istom smeru, jer Chevrolet ostavlja konkurenta u oblaku prašine, nametnuvši se na taj način svakom entuzijasti. Da stvari budu još bolje, pritom čak troši i manje goriva! Sve u svemu, nema mnogo šta više da se kaže na ovu temu, za mene ovde ne postoji izbor, već isključivo Chevrolet. U svakom slučaju to je moje lično mišljenje izgrađeno na osnovu podataka kojima raspolažem. Ono što bi na kraju ipak trebalo da odluči je Vaš lični osećaj, a ja se nadam da će Vam u tome pomoći i moje smernice. Preporučujem ujedno da potrošite dva minuta i saznate koji bi Vam to automobil, na osnovu Vaših želja i mogućnosti, predložio naš virtuelni savetnik™, iz baze od 12.000+ različitih četvorotočkaša.


Foto: VIGILI DEL FUOCO / Privatna arhiva\nPrema rečima tamošnjih stručnjaka, deo ovog pitoresknog groblja nodronio se i pao u more nakon što se aktiviralo klizište.\nČitavo groblje u italijanskom gradiću otklizalo u more\n– Groblje ide prema dolje, spušta se – čuje se u videu snimljenom unutar groblja, a koji kruži internetom. Struktura je već delimično bila napuknuta, a zatim se celi zid urušio, koji je za sobom povukao zidane konstrukcije unutar groblja, prenosi Morski.hr\nOdron je odvukao oko dve stotine sanduka, od kojih je deo završio na moru. U more su otklizale i u potpunosti uništene i dve kapelice s telima koja su se nalazila unutra.\n– Do odrona tla verovatno došlo zbog obilnih kiša. Potraga za ljudskim ostacima nakon ove nesreće i dalje traje – rekao je Frančesko Olivari, gradonačelnik ligurijskog obalnog gradića Kamoljija.\nCimitero di Camogli, il recupero delle bare in mare\nUrušavanje je bilo uzrokovano erozijom koja se događala ispod groblja, pogoršana po svemu sudeći silovitim olujama koje su poslednjih godina pogodile Liguriju.\nItalijanska novinska agencija Ansa izvestila da su stanovnike šokirali plutajući sanduci u moru nakon odrona tla.\nLokalni mediji pišu kako je u more palo do 200 sanduka i delova grobnica.\nSrećom u nesreći, u incidentu niko od živih nije stradao te ne postoji opasnost za okolne građevine.\n"SVE NAJBOLJE, PACOVE" Bubašvabe, mrtvački sanduci i VENCI: Šta su demonstranti poklonili Lukašenku za rođendan\nDRAMA U BALTIMORU Najmanje 23 osobe povređene u eksploziji, urušio se krov\n"ANARHIJA U AMERICI" Prizori koji su ŠOKIRALI SVET: Kongres pod opsadom, potezanje oružja na rulju, kongresmeni na podu (FOTO)


Istorija kroz objektiv Miloša Bjelice | Super Radio\nIstorija kroz objektiv Miloša Bjelice\nAleksandra Đorđević februar 18, 2019 13:45 h Intervju, Izložbe, Kultura 0\nSinoć je u kafeu „Dnevna soba“ otvorena izložba fotografija niškog autora Miloša Bjelice.\nSerija fotografija pod nazivom „Iza žice“ deo je njegovog master rada na Fakultetu umetnosti i bavi se istorijskim trenutkom – bekstvom 100 zarobljenika iz logora Crveni krst, za vreme nemačke okupacije Niša.\nMiloš je u subotu bio gost emisije Coolminacija i ovom prilikom rekao nam više o tome šta ga je inspirisalo, kojim se još temama bavi u fotografiji, ali i o nekim projektima novijeg datuma.\nIzložba će u kafeu „Dnevna soba“ biti postavljena do 28. februara, pa ako vas je razgovor sa mladim autorom zainteresovao, prošetajte i u prijatnoj atmosferi pogledajte postavku.\nOtvoren Ko*smo*s u Dnevnoj sobi\nIzložba „Oboji (mi) misli“ u kafeu „Dnevna soba“; autorka izložbe u studiju Super radija\nIza žiceizložbakafe Dnevna sobaMiloš Bjelica